apparos: Δεκεμβρίου 2008\n33 στοιχημάτισαν Ίππευσε ο apparos στις 3:58 μ.μ.\nΆππαρε, καλά άντεξε! Το Christmas Spirit έσβησε χτες. Τυχαία γεγονότα με προσγείωσαν στην πραγματικότητα.\nΗ χθεσινή μέρα με βρήκε πολλές φορές να οδηγώ με προορισμό το πουθενά, παρόμοιο με το τι έκανα το καλοκαίρι που πέρασε. Απλά για να ηρεμήσω και να μην ανταλλάξω βαριές κουβέντες με την οικογένεια, άτομα που δεν μου φταίνε σε τίποτα.\nΕυτυχώς τα νεύρα περνούν εύκολα, ειδικά όταν αλλάξει η μέρα ούτε πως έγινε κάτι.\nΕυκαιρία βέβαια να σου παρουσιάσω άππαρε μερικές που τις σκέψεις μου! Σε κάποια φάση βρέθηκα με ένα θέμα που πιστεύω χρειάζεται αντιμετώπισης. Σκέφτηκα πολλούς ανθρώπους που θα μπορούσαν να βοηθήσουν αλλά το πρόβλημα δεν εμπιστεύομαι κανένα. Είναι ιδιαίτερα λεπτό το θέμα και νιώθω κάπως υπόχρεος να φροντίσω να αντιμετωπιστεί κατάλληλα και σε καμιά περίπτωση δεν θέλω να τα κάμω χειρότερα. Εδώ είναι που χρειάζεται ένα τρίτο άτομο να συμβουλέψει και ίσως βοηθήσει στο τι πρέπει να γίνει. Έτσι μαζί με την απελπισία ήρθαν και οι σκέψεις του ότι δεν υπάρχει ούτε ένα άτομο να μπορώ να του εμπιστευτώ σοβαρά θέματα και καταστάσεις, άσχετα με τα δικά μου.\nΚαι εκεί που σκεφτόμουν κάτι μη εγωιστικό, ξαφνικά βρέθηκα απογοητευμένος να σκέφτομαι εμένα και την ανικανότητα μου να εμπιστευτώ ανθρώπους. Μια άσχετη αφορμή που ακολούθησε μετά, τα νεύρα οδηγήθηκαν στην επιφάνεια. Φτου στο αυτοκίνητο και να οδηγώ στο αόριστο.\nΕπανήλθα δριμύτερος μέχρι που έγινε το εξής, πολυπαιγμένο πλεον, "αλλάζω τα σχέδια μου και εσύ μείνε ξεκρέμαστος", έτσι με έπιασαν τα εκκεντρικά μου. Άσχετη αφορμή, νευράκια, οδήγημα.\nΣτα πολλά έφτασα στην φάση "δεν έχω τι να κάνω". Από τα πιο άθλια αισθήματα γιατί αντιλαμβάνεσαι πόσο κενός κατάντησες. Είπα να δοκιμάσω μετά που χρόνια να μπω στο #gaycy να δω τι γίνετε.\nΑρκετός κόσμος και τα περισσότερα nicknames ήταν περιγραφικά. Πλέον δεν κρίνω αυτούς που ζητούν μόνο το sex. Αναθεώρησα δραματικά την ιδέα που έχω για το sex. Προσπάθησα να γράψω το τετριμμένο που έγραφα παλιά "kaneis gia kouventa?". Δεν βρήκα το θάρρος, μάλλον καλύτερα δεν βρήκα το νόημα. Αυτό που είχα ανάγκη ήταν η ανθρώπινη παρουσία, το διαδίκτυο δεν μπορεί να μου το προσφέρει. Ίσος αυτός είναι και ο λόγος που σταμάτησα να γράφω σε φόρουμ και σπάνια μπαίνω στο messenger να μιλήσω με τους γνωστούς μου. Ίσος για αυτό δεν έχω κάποιο λογαριασμό σε ιστοσελίδες κοινωνικών δικτύων (πως είπατε;) και απογοητεύομαι όταν ο περίγυρος μου προτιμά να μείνει συντροφιά με αυτά παρά να δεχτεί μια πρόσκληση για έξοδο.\nΤώρα που το ξανασκέφτομαι δεν διαφέρει και τόσο το σκεπτικό μου από αυτούς που έψαχναν σεξ. Απλά θέλουν να ικανοποιήσουν μια σωματική ανάγκη όπως η πείνα και ψάχνουν εκεί που πρέπει. Δεν ψάχνουν νέους φίλους, δεν προσπαθούν να γνωρίσουν τον εαυτό τους. Δεν ψάχνουν να ερωτευτούν, να ενώσουν της μοναξιές τους. Ξέρουν ποιοι είναι και τι θέλουν. Παρουσιάζουν εκεί τη μια τους διάσταση, οι υπόλοιπες διαστάσεις παρουσιάζονται εκεί έξω, στον πραγματικό κόσμο, με πολύχρωμους ανθρώπους.\nΑυτή την στροφή 180 μοιρών του εαυτού μου δεν μπορώ να καταλάβω που οφείλεται. Ίσως επειδή περίμενα την κατάλληλη ευκαιρία να ζήσω, με όλη αυτή την ενέργεια που δεν ήξερα ποτέ ότι κρύβω. Απογοητεύομαι ρε άππαρε όταν αντιλαμβάνομαι πως οι φοβίες μου, οι ιδιοτροπίες μου και η απειρία με δυσκολεύουν.\nΣε αφήνω άππαρε με ένα τραγούδι που άκουσα χθες στο ράδιο σε μια από τις ανούσιες διαδρομές στον δρόμο και είχε καιρό να το ακούσω. Έχει την διάθεση που είχα αν και οι στίχοι δεν με αντιπροσωπεύουν!\nΤο video clip, αν υπάρχει, δεν το βρήκα οπότε παραθέτω το επόμενο καλύτερο! Ο δημιουργός του πιο πάνω βίντεο δηλώνει για τοποθεσία την Ελλάδα!\n18 στοιχημάτισαν Ίππευσε ο apparos στις 12:37 π.μ.\n17 στοιχημάτισαν Ίππευσε ο apparos στις 9:57 μ.μ.\nΆππαρε, είσαι ακόμα ζωντανός; Έπληξες ή ακόμη;\nΗ αλήθεια βαριέμαι να σου μιλήσω σήμερα, αλλά λέω να το τελειώσω πριν τα Χριστούγεννα και να αφήσω τον εαυτό μου να κάμει μια προσπάθεια και να ζήσει την ψευδαίσθηση των γιορτών!\nΛοιπόν, ο Σεπτέμβρης που ακολούθησε μετά την απόλυση από το στρατό με βρίσκει να ετοιμάζομαι για τις σπουδές. Κάτι έγγραφα, κάτι αναλύσεις κάτι τι-κυπριακά-φαγητά-θα-πάρεις-μαζί-σου-να-τα-φτιάξουμε. Αφού εξοπλίστηκα, επιβιβάστηκα σε ένα αεροπλάνο για την Ελλάδα με τελικό προορισμό τον τόπο σπουδών μου.\nΕκεί που πήγαινα δεν γνώριζα κανένα, παρά μόνο κάποιοι άτομα από την περιοχή οπού μεγάλωσα που απλά γνώριζαν και γνώριζα την ύπαρξη τους. Ευκαιρία ήταν να γνωριστούμε και να 'ρθουμε πιο κοντά.\nΑκολουθεί η εγκατάσταση εκεί και η εγγραφή στην σχολή. Την πρώτη μέρα της σχολής φροντίζω να δείξω πόσο (υποκριτικά) κοινωνικός είμαι και αφού εντόπισα τους συμπατριώτες μου, γνωριστήκαμε και ανταλλάξομε τηλέφωνα.\nΣιγά - σιγά σχηματίστηκαν οι παρέες, όπως ακριβώς και στο λύκειο, με την μόνη διαφορά ότι κάποιοι ήρθαν για σπουδές ανήκοντας ήδη σε κάποια παρέα. Η δική μου παρέα αποτελείτο από εντελώς διαφορετικά άτομα αλλά περνούσαμε καταπληκτικά. Το κοινό μας ότι θέλαμε να ζήσουμε έντονα τις σπουδές και έτσι δεν διστάζαμε να δοκιμάσουμε και να διασκεδάσουμε με τα διαφορετικά ενδιαφέροντα του κάθε ενός! Παράλληλα, μακριά από το οικογενειακό σπίτι τρώγομαι οτιδήποτε από υγιεινό φαγητό και ξεκινήσαμε σιγά - σιγά να βάζουμε βάρος! Όντας ο λεπτότερος έβαλα τα περισσότερα κιλά!\nΔυστυχώς οι καταλήψεις που συνέβαιναν στην Ελλάδα οδήγησαν κάποια άτομα της παρέας να δοκιμάσουν την τύχη τους σε κάποια σχολή άλλης χώρας. Έτσι βρέθηκα στο τέλος του πρώτου χρόνου με διαλυμένη παρέα και εκτεθειμένος. Προσπάθησα να ενταχθώ σε κάποια άλλη, αλλά δεν ταιριάξα. Πάντα ακολουθούσα και δεν έκανα πότε πράγματα που με ευχαριστούσαν.\nΤο θέμα της ομοφυλοφιλίας με απασχολούσε βέβαια. Αφού όμως ξεκίνησα να περνάω καλά με την παρέα, δεν το ζάλισα πολύ. Συνέχιζα να διαβάζω αραιά και που το 10% που ανακάλυψα λίγο πριν απολυθώ και στην πορεία του πρώτου χρόνου των σπουδών μου βρέθηκα μπροστά σε blogs που γράφονταν από ομοφυλόφιλους. Τα διάβαζα περιστασιακά, όποτε ένιωθα την ανάγκη. Εξάλλου για πρώτη φορά μπορούσα να μπω στο μυαλό κάποιου άλλου ομοφυλόφιλου και να δω κομμάτια από την ζωή του. Αν και ένιωθα ανακούφιση και χαιρόμουν για το τι υπάρχει και τι είναι δυνατό για μένα εκεί έξω, στην τελική ήταν ανυπόφορο γιατί αναγκαζόμουν να έρθω σε σύγκρουση με τον εαυτό μου, να σκαλίσω πράγματα και καταστάσεις.\nΌσο η παρέα διαλυόταν, τόσο πιο πολλής χρόνος έμενα για να σκεφτώ. Οι σκέψεις οδηγούσαν στην απελπισία και αν λάβεις υπόψη ότι τα δυο χρόνια που πέρασαν ενημερώθηκα για τον θάνατο 3 συμμαθητών μου από το παρελθόν, τα πράγματα ήταν χειρότερα. Κατάλαβα ότι ο θάνατος είναι πιο κόντα από ότι νόμιζα. Και δεν ένιωθα ότι έζησα κάτι αξιόλογο.\nΑφήνοντας πίσω τα πιο πάνω μελά για λίγο, το καλοκαίρι που ήρθε ήταν σύντομο, αποτέλεσμα των καταλήψεων. Στην αρχή ήταν ιδιαίτερα ανιαρό αλλά ένα τριήμερο προς το τέλος το κατευχαριστήθηκα. Για πρώτη φορά στην ζωή μου χαιρόμουν καλοκαίρι και ας ήταν ουσιαστικά τρεις μέρες. Ανέμενα με ανυπομονησία να έρθει το επόμενο, με την ελπίδα να περνούσα περισσότερες μέρες κάτι αντίστοιχο.\nΞεκινά η χρονία με εξετάσεις, περνάνε και αυτές, οι προσπάθειες για ενσωμάτωση σε κάποια παρέα ή έστω κάποιο άτομο να ταιριάζουμε απέβησαν άκαρπες. Έτσι καθ' όλη την διάρκεια της χρονιάς φρόντισα να εκμεταλλευτώ το γεγονός ότι βρισκόμουν Ελλάδα και έκανα προσπάθειες να δω και να ζήσω κάποια μέρη της. Κάποιες φορές μόνος· κάποιες άλλες σε διοργανωμένες εκδρομές, κολλητσίδα σε κάποιες παρέες. Βέβαια άσχημα δεν περάσαμε αλλά δεν ένιωθα και ιδιαίτερα άνετος.\nΉταν φανερό ότι ήθελα να αποτάξω την μιζέρια που κουβαλούσα και να ζήσω. Ιδιαίτερα ήθελα να ζήσω τις σπουδές μου γιατί αναγνώριζα ότι τέτοια ευκαιρία δεν νόμιζα ότι θα είχα ξανά στην ζωή μου.\nΗ κατηφόρα ξεκίνησε όταν αντιλήφθηκα ότι αυτές τις στιγμές που ζούσα δεν τις ευχαριστιόμουν όσο ήθελα. Η ευχαρίστηση μου θα ήταν να τις μοιραζόμουν με κάποιον. Αυτός ο κάποιος ήθελα να είναι ο οποιοσδήποτε, κολλητός, κολλητή, κάποιος φίλος ή φίλη, ένας συγγενής. Άπλα να χαίρεται μαζί μου αυτό που ζω και να χαίρομαι και εγώ μαζί του αυτό που ζει. Αν ζούσαμε τα ίδια ακόμη καλύτερα.\nΣτην πορεία προς τον πάτο με συντρόφευαν τα γεγονότα του γάμου της Τήλου, η δολοφονία του Σεργιανόπουλου, το σύμφωνο συμβίωσης και πικρόχολες συζητήσεις που συνόδευαν αυτά. Όπου καθόμουν άκουγα κακόγουστα σχόλια για τους ομοφυλόφιλους, έτσι απλά χωρίς να υπάρχει κατεύθυνση της συζήτησης προς τα εκεί. Έφτασα σε σημείο να πιστεύω πως το μεγαλοποιεί ο εγκέφαλος μου και μου φαινόταν ότι όλοι ξαφνικά ασχολούνταν με την ομοφυλοφιλία. Ίσος έτσι να ήταν. Το μονό σίγουρο ότι δεν ερχόμουν σε αντιπαράθεση με το είναι μου από δίκη μου επιλογή, αλλά ήταν συνεχόμενο και καταπιεστικό.\nΜέχρι να ΄ρθει το καλοκαίρι, η σεξουαλικότητα μου, μου είχε γίνει εμμονή. Ξεκινούσα την μέρα και δεν σκεφτόμουν τίποτα άλλο. Ότι ενδιαφέροντα είχα δεν με ευχαριστούσαν πλέον. Σκεφτόμουν και την επιστροφή στην πατρίδα και ήξερα ότι θα είχα και όλα τα αρνητικά τις επιστροφής. Οι σκέψεις για το "Επόμενο Καλοκαίρι" ήταν μακρινή ανάμνηση.\nΤα πράγματα θα περιπλέκονταν ακόμη περισσότερο, όταν ένα γεγονός που μου συνέβη, πριν κατέβω στην πατρίδα, με αποσυντόνισε εντελώς. Ήταν κάτι που ήθελα διακαώς να μοιραστώ με κάποιον, να συμβουλευτώ, ίσος και να το κυνηγήσω. Μετά από αυτό ήμουν επίσημα σε βαριά κατάθλιψη. Γνώρισα τον χειρότερο μου εαυτό, έκανα πράγματα που δεν πίστευα ποτέ ότι ήμουν ικανός να κάνω, ένιωσα ότι χάνω τον έλεγχο. Με ρωτούσαν τι είχα και εγώ δεν μπορούσα να τους πω. Επέστρεψα τον Σεπτέμβρη πίσω για τις εξετάσεις της σχολής. Δεν ήθελα να μείνω σπίτι, ζήτησα από ΟΛΟΥΣ όσους γνώριζα για να βγαίναμε έξω, ένα περίπατο, ένα καφέ, κάτι, μακριά από το σπίτι και δεν βρέθηκε κάνεις. Οι χειρότερες μέρες μου.\nΤο παράξενο ότι κάποια άτομα επέστρεψαν με αλλαγμένη συμπεριφορά απέναντι μου. Δεν μπόρεσα να καταλάβω το γιατί.\nΜετά τις εξετάσεις, που από πείσμα τα πήγα αρκετά καλά (για να νιώσω ουσιαστικά καλύτερα, ότι δεν είμαι εντελώς άχρηστος), ξεκίνησα γυμναστήριο αφού θεώρησα ότι θα με βοηθούσε στο να εκτονωθώ μιας και ενδιαφέρων για της άλλες μου δραστηριότητες δεν είχα. Ευκαιρία, βέβαια, να ταξινομούσα το λίπος μου σε μυς, μιας και συσσωρεύτηκε αρκετό!\nΚαι να με σήμερα εδώ, να μιλώ μαζί σου άππαρε και να ξεφτιλίζω την ανύπαρκτη ζωή μου διαδίκτυακα. Με κύριο σκοπό να αποκτήσω και πάλι τον έλεγχο του εαυτού μου, να μοιράζομαι τις γαμημένες εμπειρίες μου έστω και κωδικοποιημένες και ίσος αποτρέψω τον εαυτό μου από το να κάμει καμιά ζημιά (μην σου μπαίνουν ιδέες, εγκατέλειψα έτσι σκέψεις εδώ και πολλάαα χρόνια, καλά γυμνάσια. Σε άλλους ζημιά να μεν κάμω).\nΚαι που ξέρεις, μπορεί να ζήσω το δικό μου happy ending. (Πάντα αισιοδοξία!)\n8 στοιχημάτισαν Ίππευσε ο apparos στις 12:04 π.μ.\nΕκεί που κάποιοι κανόνιζαν τις διακοπές τους για το σύντομο χρονικό διάστημα που υπήρχε μεταξύ των εξετάσεων και του στρατού, εγώ ήμουν από τους λίγους που δεν ασχολήθηκαν. Εξάλλου δεν άνηκα σε κάποια παρέα για να ενδιαφερθώ. Σίγουρα με ενοχλούσε το γεγονός αλλά είχα πάρει ήδη την απόφαση μου.\nΆγχος ιδιαίτερο δεν είχα, πάρα μόνο μια ένταση να μάθω όσα περισσότερα μπορούσα, να οργανωθώ και να προετοιμαστώ για το τι με περίμενε.\nΉρθε η μέρα της κατάταξης μου και βρήκα τον εαυτό μου στις πύλες του κέντρου εκπαίδευσης νεοσυλλέκτων (ΚΕΝ)! Στην αναμονή για να μας χωρίσουν σε λόχους, μας έδιναν την επιλογή σε ποιο θα θέλαμε να πάμε και με ποιους. Ήταν η πρώτη επιβεβαίωση ότι ο στρατός δεν ήταν κάτι το τραγικό και απλός ένα κακόγουστο αστείο!\nΠροσωπικά στον στρατό δεν πέρασα τα χειρότερα αλλά ούτε και τα καλύτερα! Το μόνο σίγουρο ότι οι εμπειρίες ήταν πάρα πολλές και το καλύτερο ότι γνώρισα τι είδος ανθρώποι υπάρχουν! Πολιτισμικό σοκ είχα πάθει μιας και δεν είχα ιδέα ότι υπάρχουν από τραγικές καταστάσεις μέχρι υπέροχα άτομα.\nΤην "ιστορία" άππαρε θα στην περιγράψω μέσα από το "δικό" μου θέμα για να δω και εγώ τελικά πως κατάφερα να περάσω την εμπειρία του στρατού χωρίς σχετικά παρατράγουδα, γιατί λοιπά παρατράγουδα υπήρξαν πολλά!\nΤην πρώτη μέρα με ανησυχούσε περισσότερο, μαζί με μια δόση περιέργειας, η ιατρική εξέταση που θα περνούσαμε όλοι οι νεοσύλλεκτοι, γυμνοί. Τελικά ησύχασα όταν δεν μας ξεβράκωσαν εντελώς και μας άφησαν με τα σώβρακα-μποξεράκια μας.\nΌπως σου είπα προηγουμένως, το θέμα της ομοφυλοφιλίας είχε περάσει στα ψιλά. Οι ορμόνες όμως είναι ορμόνες και στο ωραίο θέαμα δεν μπορούσα απλά να εθελοτυφλώ.\nΕίχα πείσει τον εαυτό μου όλα τα προηγούμενα χρόνια ότι Κύπριος και ωραίος δεν υπάρχει. Ένας μηχανισμός προστασίας. Σε ένα τέτοιο χώρο όπως το ΚΕΝ, ο μηχανισμός αυτός θα είχε τέλια εφαρμογή, αλλά με όλα τα αρσενικά της ηλικίας μου μαζεμένα σε ένα χώρο κάπως δύσκολο να λειτουργήσει!\nΕυτυχώς δεν ένιωσα εκτεθειμένος και τα άτομα με τα οποία ήμασταν αναγκασμένη να συμβιώσουμε (βλέπε θάλαμος, λόχος) γνωριστήκαμε και ο φόβος μου για κοροϊδέματα ευτυχώς δεν επαληθεύτηκε. Έτσι μαζί με την εκπαίδευση παρατηρούσα με τρόπο και κάποια ωραία πρόσωπα.\nΣίγουρα ήμουν προσεκτικός και δεν είχα σκοπούς για τίποτα, απλά έβλεπα ότι βρισκόταν μπροστά μου και δεν προσπαθούσα να φέρω κάτι στο πεδίο όρασης μου, αν καταλαβαίνεις τι θέλω να σου πω άππαρε.\nΜερικά γεγονότα τα θυμάμαι έντονα γιατί απλά δεν περίμενα πότε να συμβούν!\nΠαράδειγμα μια μέρα μπαίνω σε ένα θάλαμο του λόχου μου και βλέπω μπροστά μου ένα θέαμα που θα μπορούσε να είχε βγει από γκέι πορνό! Δυο αρσενικά, που θα μπορούσες να υποθέσεις ότι ήταν δίδυμοι, μιας και είχαν παρόμοιο σωματότυπο, κουκλιά, δεν φορούσαν τίποτα άλλο παρά μόνο το στρατιωτικό μποξεράκι, την εξάρτηση, το κράνος και το τυφέκιο του στρατού! Ναι μεν έκαναν το αστείο τους, αλλά το θέαμα ήταν υπερβολικά απροσδόκητο και καυλωτικό!\nΈνα άλλο πάλε κουκλί, βρήκα την αφορμή να του μιλήσω και με κάποια πρόφαση του ζήτησα το τηλέφωνο! Δεν θυμάμαι τι ακριβώς μαλακία του είπα αλλά ήταν το πιο ακραίο που είχα κάνει. Το τηλέφωνο του ακόμη βρίσκεται στο κατάλογο του κινητού μου, άσχετο πως ποτέ δεν πήρα τηλέφωνο. Εδώ σε γκέι δεν έστειλα πότε μήνυμα, σε άτομο που πιθανότατα ήταν straight και από τυπικότητα μου έδωσε το τηλέφωνο του θα έστελνα;\nΗ όλη διαδικασία του ΚΕΝ ήταν (υποτίθεται) να μάθουμε τα βασικά, να ορκιστούμε και να συνεχίσουμε την θητεία μας στις μονάδες. Έτσι μαζί με τα μαθήματα και τις πολλές γκάφες, κάναμε και εξασκήσεις για την παρέλαση.\nΣε μια από τις δραστηριότητες αυτές βγήκαν τα αποτελέσματα των εξετάσεων και σιγά - σιγά αρχίσαμε να ενημερωνόμαστε για το τι καταφέραμε, όσοι βέβαια δεν θα ακολουθούσαν άλλες χώρες, κάτι ιδιωτικό ή είχαν άλλα σχέδια για μετά το στρατό. Με χαρά διαπίστωσα πως πέτυχα σε σχόλη στην Ελλάδα και μάλιστα σε κλάδο που με ενδιέφερε. Με λύπη όμως διαπίστωσα πως δεν συμμερίζονταν την χαρά μου, άτομα τα οποία θεωρούσα πιο κοντά. Έτσι προσγειώθηκα στην πραγματικότητα, όταν έφαγα και πισώπλατη μαχαιριά από άτομο που δεν το περίμενα.\nΜετά από τα πολλά του ΚΕΝ, έφτασε πλέον ο καιρός να πάμε στις μονάδες μας, και στις εκπαιδεύσεις για τις ειδικότητες μας. Με έκπληξη διαπίστωσα πως άρχισα να βάζω κιλά, εκεί που μια ζωή ήμουν πετσί και κόκαλο! Συνεχίστηκε αυτό καθ' όλη την διάρκεια του στρατού. Ακόμη μια απόδειξη το πόσο δύσκολα περνάει κάνεις στο στρατό!\nΌτι ακολούθησε μετά ήταν σε ηρεμία. Απλά παρατηρούσα και βέβαια μετά από κάποιο χρονικό διάστημα βαριέσαι να βλέπεις τις ίδιες φάτσες.\nΟ πρώτος χρόνος του στρατού πέρασε σχετικά γρήγορα γιατί απλά η μια εκπαίδευση ακολουθούσε την άλλη. Όταν τελείωσαν και οι εκπαιδεύσεις ξεκίνησαν οι ασκήσεις με τους εφέδρους! Άλλο πολιτισμικό σοκ εκεί! Απλά τέτοιοι ανθρώποι ΔΕΝ υπάρχουν! Οικογενειάρχες να έχουν στο μυαλό τους μόνο σεξ με Ρωσσίδες και Βουλγάρες! "Επιχειρηματίες" να κανονίζουν "δουλειές". Χακί χειραποσκευές ασήκωτες από τις μπίρες. Και μετά ένιωθα εγώ άσχημα για την περίπτωση μου!\nΣτην μονάδα που ήμουν υπήρχε ένα άτομο το οποίο το κοροϊδεύαν σχετικά με την ομοφυλοφιλία. Πούστης πάνω, πούστης κάτω. Και αυτός λεπτός ήταν, αρκετά κοινωνικός. Θηλυπρεπή δεν τον έλεγες αλλά μερικές φορές οι συμπεριφορά του παρέπεμπε εκεί. Το gaydar μου φυσικά κτυπούσε κόκκινο για αυτόν (άσχετο πως ακόμη τον όρο gaydar δεν τον γνώριζα) όπως και για πολλούς άλλους, αλλά ποτέ δεν μπορείς να είσαι σίγουρος. Στο αναφέρω αυτό άππαρε γιατί μόνο έτσι μπορούσα να δικαιολογήσω το συμβάν της πρώτης λυκείου και το ότι σχόλια και κοροϊδέματα δεν επαναλήφθηκαν μετά. Απλά στο ότι λεπτός, ψηλός όπως ήμουν και η προσπάθεια μου για κοινωνικότητα μάλλον έβγαζαν κάτι λιγότερο από ανδροπρέπεια (για να μην θιχτώ το γράφω έτσι!). Αργότερα, αφού έκοψα τα πάρε - δώσε με τους ανθρώπους στο σχολείο, και μετά στο στρατό πρόσεχα περισσότερο τα λόγια μου, την συμπεριφορά μου και είχα πλέον βάλει βάρος.\nΜε όλα αυτά να συμβαίνουν, πάει ο χρόνος, απολύονται οι παλιοί μας και περιμένουμε τους νέους μας να 'ρθουν από τα ΚΕΝ. Νέες φάτσες, νέο αίμα, πάλε με έπιασε το ορμονικό. Κάπου εκεί μπήκαν οι πρώτες σκέψεις για να αναιρέσω την απόφαση. Κάπου εκεί λέω δεν πάει άλλο. Μετά το στρατό, αφού θα ήμουν που θα ήμουν εξωτερικό για σπουδές, να ρισκάρω. Ρίσκο στο στρατό ούτε κατά διάνοια.\nΠερνάει και ο καιρός με τις εκπαιδεύσεις των νεοσυλλέκτων και στις τελευταίες μεταθέσεις επιτέλους αλλάζω και εγώ μονάδα. Αφού είχα μάθει ότι το να είσαι τυπικώς, απλά σε φορτώνανε με περισσότερες αγγαρείες, αποφάσισα να το παίξω πιο αδιάφορος. Σιγά - σιγά τα κατάφερα και απέφευγαν να μου φορτώνουν αγγαρείες με ιδιαίτερες ευθύνες. Έτσι, έστω και αργά, εκπαιδευτικά στο να "παίζω πελλό" κάτι που δεν έκανα μέχρι τότε, αφού ήθελα να περνώ απαρατήρητος. Έκανα επίσημα την πρώτη μου επανάσταση!\nΟ καιρός πέρασε, πάντα με τα ευτράπελα που μπορεί να έχει ο στρατός, και συμπληρώνοντας τους 25 μήνες απολύθηκα. Το καλοκαίρι που ακολούθησε πριν τις σπουδές, προσπάθησα να κρατήσω επαφή με κάποια άτομα. Τελικά δεν τα κατάφερα με κανένα. Κάποιοι με αποφύγανε, όπως απέφυγα και εγώ κάποιους, και με τους υπόλοιπους λίγο μετά τις σπουδές χαθήκαμε εντελώς.\nΤο συμπέρασμα φανερό, η ικανότητα μου για κοινωνικότητα είναι ανύπαρκτη.\n7 στοιχημάτισαν Ίππευσε ο apparos στις 1:19 π.μ.\nΣυνεχίζω άππαρε από την προηγούμενη στάση. Ξεκίνησε η δευτέρα λυκείου και η τάξη αποτελείτο από νέες φάτσες, αφού είχαμε επιλέξει ο κάθε ένας την κατεύθυνση που θα ακολουθούσαμε.\nΠάνω κάτω η χρονία πέρασε με πολλές ιστορίες να διαδραματίζονται. Στις ιστορίες αυτές απλά ήμουν παρατηρητής και έβλεπα για πρώτη φόρα τους ανθρώπους όπως ήταν πραγματικά. Με τα πάθη τους, τις δυνατότητες τους, τον ξεχωριστό χαρακτήρα. Μην σε ζαλίζω άλλο, η χρονιά αυτή ήταν αναγνωριστική για το πως λειτουργεί το κοινωνικό status, να το πω. Γνώρισα και στην πράξη τις δικές μου ικανότητες και όρια. Η χρονιά περιστρεφόταν στα εξής: σχολείο, υπολογιστή, irc και msn. Τα τυπικά θα έλεγα για ένα 16χρονο αν εξαιρέσουμε τις σχέσεις, ποδόσφαιρο, εξόδους και αργότερα αυτοκίνητα (έλεος και με αυτό!)\nΞεκίνησαν πλέον και από το σπίτι να με ζαλίζουν γιατί δεν βγαίνω και εγώ έξω όπως όλοι οι άλλοι και κάθομαι όλοι μέρα στον υπολογιστή. Τι να τους έλεγα; Τα απλά του στιλ: "Μην σας κουράζω με το μεταφορικό" "Δεν μου αρέσει η παρέα τους" "Δεν έχω διάθεση" κτλ.\nΜου αρκούσε η επικοινωνία με άλλους ανθρώπους μέσω διαδικτύου και απλά δεν ήμουν έτοιμος να γνωρίσω άτομα από κοντά. Άραγε, πόσες φορές να το ακούνε αυτό άππαρε;\nΜε τα έτσι και τα αυτά τέλειωσε και αυτή η τάξη. Το καλοκαίρι που ακολούθησε δεν θυμάμαι τι έκανα. Το πιο πιθανό τίποτα σπουδαίο για να μην έρχεται στην μνήμη μου. Ίσος αν βρεθεί κάποιος και μου αναφέρει κάποιο γεγονός να θυμηθώ τα περισσότερα.\nΤο μόνο που θυμάμαι, και αυτό απλά το συμπεραίνω, ότι το καλοκαίρι αυτό θα ήταν σύντομο. Απλά επειδή η χρονιά που θα ερχόταν θα με έβρισκε τελειόφοιτο και τα φροντιστήρια θα ξεκινούσαν πολύ πιο πριν αρχίσει η σχολική χρονιά!\nΑπό ότι βλέπεις ετοιμαζόμουν για τις κατατακτήριες εξετάσεις (aka προεισαγωγικές) για να εξασφαλίσω μια θέση σε κάποια σχολή. Μετά τις πρώτες βδομάδες που ανοίξαν τα σχολεία φάνηκε ότι το πρόγραμμα μου ήταν ιδιαίτερα κουραστικό και λίγος χρόνος έμενε για να αφιερώσω στον εαυτό μου.\nΑπό την αρχή της χρονίας έβλεπα το τέρμα. Όσο περισσότερο κούραζα τον εγκέφαλο μου για τα μαθήματα, άλλο τόσο πνιγόμουν στις σκέψεις για την μέχρι στιγμής (insert επίθετο here όπως: μάταια, τρισευτυχισμένη, ανιαρή, πλήρης) ζωή μου. Ότι τόσα χρόνια απλά ήμουν παρατηρητής και ότι αρκετή υπομονή έκανα. Χρειαζόταν κάτι πιο δραστικό. Το άγχος με είχε κυριεύσει και ήθελα να ξεκαθαρίσω τα πράγματα. Ένιωθα ότι τα πράγματα ήταν περίπλοκα. Με ανησυχούσε ότι θα τελείωνα το σχολείο και δεν θα είχα κάνει τίποτα αξιόλογο στην ζωή μου. Ωραία, έπιασες το αίσθημα, ήμουν ένας χαμένος έφηβος.\nΤα βράδια, στην αυτοκριτική που ασκούσα, έβλεπα ότι χρειαζόταν μια απόφαση. Αρκετά κρυβόμουν και είχα την ζωή μου σε παύση. Μυρίζει επανάσταση; Χα, άδικα περιμένεις. Σκεφτόμουν ότι έπρεπε να κάνω το επόμενο βήμα, να γνωρίσω άτομα από κοντά. Να δοκιμάσω την τύχη μου. Έπρεπε να υπολογίσω ότι μαζί με αυτό έπρεπε να προετοιμάσω τον εαυτό μου για το ρίσκο. Το ρίσκο να χλευαστώ, να εξευτελιστώ, και ίσος να πληγωθώ από όμοιους μου. Εναλλακτικά έπρεπε να ξεχάσω όλη αυτή την κατάστασή, να ξεγράψω αυτή την πτυχή μου. Το αρνητικό ότι θα σκότωνα ένα μέρος του εαυτού μου, το σημαντικότερο ίσος, την σεξουαλικότητα μου και την ανάγκη μου να μοιράζομαι εμπειρίες. Το θετικό ότι θα βασάνιζα με λιγότερες σκέψεις τον εαυτό μου. Δεν θα ρίσκαρα πιθανή έκθεση μου και παρατράγουδα που σε καμιά περίπτωση δεν ήμουν άξιος να αντιμετωπίσω. Είχα δει τον εαυτό μου πόσο τον ενόχλησε και βγήκε εκτός έλεγχου πριν δυο χρόνια. Η χρονιά αυτή ήταν υπερβολικά σημαντική, θα καθόριζε το γαμημένο μέλλον μου. Αχ και να 'ξερα πόσο πολύ θα το επηρέαζε. Το μονό σίγουρο ότι δεν με έπαιρνε άλλο να είμαι σε αυτή την κατάσταση.\nΤην απόφαση δεν την πήρα από την μια μέρα στην άλλη. Με τα πολλά είχε φτάσει ο καιρός για να επιλέξουμε τις σχολές που θα θέλαμε να περάσουμε. Οι γονείς φυσικά θέλανε να μείνω στα πάτρια εδάφη. Εγώ τι άλλο, ήθελα να φύγω, προτιμούσα τις σχολές της Ελλάδος. Για να σου φύγει η περιέργεια, οι επιλογές μπήκαν όπως τις ήθελα εγώ!\nΌσο για την απόφαση, ήδη έκλινα προς την μια επιλογή. Τελεσίδικο έγινε όταν μετά από format του υπολογιστή δεν ασχολήθηκα να εγκαταστήσω ξανά κάποιο irc client και έτσι η κύρια επαφή που είχα με την gay φύση μου, διακόπηκε. Το θέμα σιγά - σιγά δεν με απασχολούσε. Αφού δεν υπήρχαν ομοφυλοφιλικά στοιχεία στην ζωή μου (ομοφοβικά σχόλια, αναφορές σε ομοφυλόφιλους στην τηλεόραση, περιοδικά, out of the closed ομοφυλόφιλοι), η προσωπικότητα μου αυτή μαζί με τα αισθήματα και τις σκέψεις ήταν βαθεία κρυμμένα, σε χειμερία νάρκη. Μετατράπηκα σε ασεξουαλικό ον. Στην συμπεριφορά τουλάχιστον γιατί (πιστεύω) όταν αποκτήσεις την σεξουαλικότητα σου (γεννιέσαι - γίνεσαι), δεν αλλάζει.\nΗ κοινωνία πέτυχε τον στόχο της. Με έβαλε στον σωστό, για αυτήν, δρόμο. Με καμούφλαρε για να μην την προκαλώ.\nΌπως πάντα βλέπω και την θετική πλευρά. Το άγχος εξαφανίστηκε. Εκεί που το άγχος ήταν καθημερινότητα μου, εμποδίζοντας πολλές φορές τις ικανότητες μου, δεν υπήρχε πια.\nΨυχολογικά δεν ένιωθα κάτι άσχημο, δεν βρισκόμουν σε κατάθλιψη. Περισσότερο έβλεπα τον εαυτό μου σαν παρατηρητή. Στα μαθήματα πήγαινε αρκετά καλά με βάση τις δυνατότητες μου. Ο χρόνος που μου περίσσευε για να ασχοληθώ με τα ενδιαφέροντα μου (βλέπε υπολογιστής, και έχε υπόψη άππαρε μου ότι με τον υπολογιστή κάνεις πολλά και διαφορά πράγματα από το να βλέπεις πορνό και να παίζεις παιχνίδια! Για facebook είμαστε μερικά χρόνια πίσω ακόμη), μου πρόσφερε την χαρά και την ενέργεια για την επόμενη μέρα!!\nΜε τα πολλά πολλά άππαρε έφτασε ο καιρός των εξετάσεων. Άγχος μηδέν και είχα την αίσθηση ότι πήγα αρκετά καλά για αυτά που μπορούσα να γράψω.\nΑπό ότι παρατήρησες άππαρε σε λιγότερο από 24 ώρες σου κάλυψα το λύκειο! Πρέπει να πρόσεξες και εσύ ότι ο καιρός σήμερα ήταν ιδιαίτερα βροχερός, οπότε καλύτερη ευκαιρία για να τελειώσω την τρίχρονη αυτή περιπέτεια δεν βρήκα!\n7 στοιχημάτισαν Ίππευσε ο apparos στις 6:32 μ.μ.\nΆππαρε που έμεινα; Α ναι, λίγο μετά το τέλος του δεύτερου εξαμήνου. Πλέον δεν με σήκωνε το κλήμα, απέφευγα οτιδήποτε έχει να κάνει με ανθρώπους. ΕΓΩ δεν έκανα για αυτή την κοινωνία. (χαρτομάντιλο κανείς;)\nΜπήκα αισίως στο τρίτο εξάμηνο, τα πράγματα στο σπίτι καλυτέρευαν, ανακάλυψα και το irc και δοκίμαζα την κοινωνικότητα μου εκεί μέσα. Φυσικά όλοι έψαχναν για γνωριμίες οπότε απλά περνούσα την ώρα μου όταν δεν υπήρχε κάτι άλλο στο υπόλοιπο διαδίκτυο να κοιτάξω. Ε σε κάποια φάση ανακαλύπτω το #gaycy! Τρελός θα ήμουν αν δεν συζητούσα εκεί μέσα να δω τι άτομα υπάρχουν. Αν είναι όμοιοι μου ή αν είναι εντελώς διαφορετικά, τρελά άτομα.\nΔεν φαντάζεσαι την έκπληξη μου όταν γνώρισα άτομα πολύχρωμα! Άτομα συνηθισμένα, το κάθε ένα με τα δικά του ενδιαφέροντα και το θέμα σεξ δεν ήταν το μόνο που ψάχνανε, και όσοι το ψάχνανε ήταν ξεκάθαροι, καθόλου χυδαία και το όχι σήμαινε όχι. Γνωρίζοντας την επικινδυνότητα του ίντερνετ δεν έψαχνα κάτι παραπάνω από απλή κουβέντα πάνω σε όλα τα θέματα.\nΜε τα πολλά φτάνει το τέλος της σχολικής χρονίας και κάπου στο καλοκαίρι πάμε οικογενειακός για τις διακοπές μας. Ευτυχώς το οικογενειακό θέμα ήταν σε πολύ καλύτερη κατάσταση. Το μόνο θέμα ότι δεν ένιωθα και ιδιαίτερα άνετα βγαίνοντας έξω από το διαμέρισμα όπου μέναμε.\nΠου λες άππαρε, την δεύτερη μέρα παρατηρώ μια συνηθισμένη οικογένεια και ένα παιδί στην ηλικία μου, κουκλί, να αποφεύγει να κάνει ότι κάνανε οι υπόλοιποι. Συμμαζεμένο, δεν κολυμπούσε τόσο συχνά όσο οι υπόλοιποι, σοβαρό να κάθετε και να παρατηρεί την παρτίδα ταβλιού που έπαιζαν οι μεγαλύτεροι. Ταυτίστηκα μαζί του και τον καψουρεύτηκα.\nΣε κάποια φάση ήρθε μια μεγάλη παρέα, πρέπει να ήταν από 18 μέχρι 22 ετών, που πρέπει να ήταν οικογενειακή φίλοι με την οικογένεια του παιδιού. Φαινόταν ότι περνούσαν απίστευτα ωραία, το διασκέδαζαν. Ο ένας φαινόταν υπερβολικά κοινωνικός και η φυσιογνωμία του παρέπεμπε σε ξένη υπηκοότητα. Είχε δε και κολιέ (πως το λένε τέλος πάντων) στο λαιμό, κάτι που βάση τις δίκες μου ιδέες παρέπεμπε σε gay. To gaydar εν δράση χωρίς καν να ξέρω ότι υπάρχει τέτοιο πράγμα!\nΦυσικά ζήλευα αφάνταστα, αλλά αυτό που ζήλεψα πραγματικά ήταν αργότερα!\nΣτις βραδινές ειδήσεις κατά την διάρκεια τον διακοπών, μονοπωλούσε ένα δυστύχημα. Παράλληλα ήταν στην επικαιρότητα και το θέμα της ομοφυλοφιλίας. Κάτι με την Ευρωπαϊκή Ένωση. Νομιμοποιούσαν λέει την ομοφυλοφιλία στα 16 και όχι από τα 18 όπως ίσχυε μέχρι τότε. Σε λίγο καιρό θα έκλινα τα 16 και σκεφτόμουν ότι πλέον θα ήμουν νόμιμος! Τρομάρα μου!\nΤελειώνουν οι διακοπές και το μόνο ουσιαστικό πράγμα που έκανα ήταν να παρατηρώ το παιδί αυτό και να χαίρομαι την μεγαλύτερη παρέα που όμως έκατσε 2-3 μέρες μόνο. Επιστροφή πάλι στο σπίτι και στο διαδίκτυο!\nΜετά από λίγες μέρες πέφτει συζήτηση στο irc με νέο πρόσωπο. Στα πολλά ταυτίζονται κάποιες μέρες των διακοπών του στο χώρο που βρισκόμουν εγώ. Μετά από εξονυχιστικό έλεγχο (είπαμε τα κάνω αυτά) επιβεβαιώνω ότι ήταν το παιδί με το κολιέ! Με ρώτησε γιατί δεν του μίλησα και ποιος ήμουν εγώ για να καταλάβει. Χεσμένος όπως ήμουν με την ταυτότητα μου του είπα ότι δεν πολυέβγαινα έξω και ότι παρατηρούσα από το παράθυρο. (θυμίζει κανένα παραμύθι;)\nΣτην συζήτηση που ακολούθησε μου είπε ότι μεγάλωσε Αγγλία και τώρα επέστρεψε ή κάτι τέτοιο. Μάλλον ο ένας γονιός του ήταν Άγγλος. Η δε παρέα του αποτελείτο από straight και γκέι! Αυτό ήταν που ζήλεψα περισσότερο. Ότι στην παρέα του υπήρχαν ανοιχτόμυαλα άτομα!\nΤον ρώτησα και για το παιδί και απέφυγε να μου απαντήσει. Σε κάποια φάση του είχε φύγει και μου είπε ότι ήταν και αυτός δικός μας! Χαρές εγώ να κάνω όνειρα! Μου έδωσε και το τηλέφωνο του χωρίς να του δώσω εγώ το δικό μου. Έξαλλου δεν είχα δώσει ποτέ το τηλέφωνο μου σε κανένα.\nΕκείνη την περίοδο είχα μαζέψει μερικά τηλέφωνα, διευθύνσεις email και κάποιες φωτογραφίες. Το μόνο που κράτησα μέχρι σήμερα είναι το τηλέφωνο του, αν και δεν τόλμησα ποτέ να στείλω έστω ένα μήνυμα.\n6 στοιχημάτισαν Ίππευσε ο apparos στις 3:30 π.μ.\nΕξοπλίστου με πολύ υπομονή άππαρε γιατί ακολουθεί δράμα του στιλ "κάπου το έχω ξαναδεί"\nΤην ηρεμία του καλοκαιριού ακολούθησε το Λύκειο. Νέος χώρος, νέα πρόσωπα, καινούργιες καταστάσεις. Είχα πάρει απόφαση για νέα αρχή, πιο κοινωνικός και πιο προσεχτικός. Δεν είχαμε διδαχθεί ακόμη το "Η πόλις θα σε ακολουθεί" (α ρε Καβάφη) να ήμουν προετοιμασμένος για την συνέχεια.\nΓνωριστήκαμε δειλά - δειλά με τους υπόλοιπους συμμαθητές και ξεκίνησαν να σχηματίζονται οι παρέες. Η δίκη μου παρέα ξεκίνησε με 2 αγόρια και 4 κορίτσια. Τα δυο αγόρια ήμασταν εγώ και ο διπλανός, ο οποίος αναζητούσε σχέση με συγκεκριμένη από την παρέα. Ευκαιρία και εγώ να αποφύγω τις ατέλειωτες συζητήσεις για το ποδόσφαιρο και για γκόμενες με υπόλοιπους συμμαθητές. Βέβαια οι συζητήσεις τους ήταν περισσότερο του στιλ:\n"Πότε θα βάψω τα νύχια μου, τι χρώμα τα μαλλιά μου;"\n"Κούκλος ο απέναντι" (σε παρακαλώ...)\n"Αγόρασα αυτό και αυτό"\nΜεταξύ τέτοιων συζητήσεων που αυτομολούσα ακούγοντας τες, υπήρχαν και πιο γενικές όπως:\n"Βλάκας ο καθηγητής"\n"Γαμήθηκε η τάδε" (Ε τι νόμιζες;)\nΈτσι περνούσαν τα διαλείμματα. Κατά την διάρκεια των μαθημάτων κάναμε αρκετές μαλακίες, δοκιμάζοντας τις αντοχές του συστήματος.\nΑπό την δική μου πλευρά δοκίμασα το σύστημα με πιο παρατραβηγμένο τρόπο, για να αηδιάσω στο τέλος από το πόσο εύκολα απομακρύνονται υπεύθυνα άτομα, υποτίθεται, από τα προβλήματα. Γενικά έχω την τάση να προκαλώ και να δοκιμάζω άτομα και καταστάσεις. Μην φανταστείς τίποτα τραγικό, απλά και μόνο για να ανακαλύψω την πραγματική τους φύση και να προστατευτώ όσο καλύτερα μπορώ.\nΦυσικά τα αποδυτήρια πριν και μετά την γυμναστική ήταν ένα μαρτύριο. Ορμόνες να κυλούν στο αίμα και ημίγυμνα κορμιά συμμαθητών μου; Πως συγκρατιόμουν ακόμη το έχω απορία!\nΩς εδώ ωραία, δεν λέω. Όπως προχωρούσε το πρώτο τρίμηνο ξεκίνησαν δειλά - δειλά τα πρώτα σχόλια. Γκέι πάνω, γκέι κάτω. Το χαρακτηριστικό αυτό παραλήπτες είχε αρκετούς στα πλαίσια (κακόγουστου) αστείου μέσα στον χώρο της τάξης. Κάποια άτομα το χρησιμοποιούσαν λίγο εντονότερα στο πρόσωπο μου (ή απλά μου φαινόταν για προφανείς λόγους). Η αντίδραση μου τι άλλο από την αναμενόμενη. Βάζω από το ένα βγάζω από το άλλο. Τώρα θα με πείραζε που ήταν σε πιο γενικό πλαίσιο;\nΌλα καλά και άγια χωρίς να ψάχνω τίποτε ιδιαίτερο. Εξάλλου έκανα απλά υπομονή να περάσουν τα χρόνια. Ε δεν πέρασα έτσι τα χρόνια. Προς το τέλος του εξαμήνου δέχτηκα την (όχι και τόσο) τραγική και μοναδική ομοφοβική, λεκτική (;) επίθεση στην ζωή μου.\nΗ αίθουσα της τάξης ήταν στον πρώτο όροφο και εγώ βρισκόμουν στην αυλή από κάτω με γνωστό μου άτομο και την δίκη του παρέα. Ξαφνικά ακούω από το παράθυρο κάποιον να φωνάζει επανειλημμένα, με ένταση και σε ύφος αστείου-χλευασμού\n"Άππαρε είσαι πούστης" (όχι εσύ ρε άππαρε, το όνομα μου βαλε εκεί)\nΕπιστράτευσα όλη την εξυπνάδα μου και δεν αντέδρασα καθόλου. Δεν άλλαξα χρώμα, και το μόνο που έκανα ήταν να γυρίσω το πρόσωπο μου προς το άτομο που φώναζε. Ότι έκαναν όλοι δηλαδή. Περίμενα ότι μετά από την 2η φορά θα σταματούσε, άλλα συνέχιζε. Παρατηρούσα τα άτομα απέναντι μου να προσπαθούν να εντοπίσουν το στόχο της επίθεσης, ρωτώντας ποιος είναι αυτός. Ευτυχώς το άτομο δίπλα μου δεν αντέδρασε υπερβολικά και αφού δεν ήμουν γνωστός στο σχολείο, οι προσπάθειες τους να με εντοπίσουν και να στιγματιστώ δεν πέτυχαν.\nΤο μυαλό μου είχε θολώσει, δεν θυμάμαι αν είχε σταματήσει τις φωνές αλλά μετά από εύλογο χρονικό διάστημα έφυγα από το σημείο σιγά - σιγά κατευθυνόμενος προς τις σκάλες. Όταν είχα φτάσει πλέον ο θυμός έβγαινε προς τα έξω. Ανέβαινα πέντε - πέντε τα σκαλιά και όταν έφτασα στην αίθουσα αδυνατούσα να τον εντοπίσω. Ρωτούσα ουρλιάζοντας "Πούντον, πούντον" έχοντας την απορία πότε κατάφερε να φύγει. Σε κάποια φάση τον εντόπισα να κρύβετε πίσω από ένα θρανίο και όταν προσπάθησα να τρέξω προς το μέρος του ένιωθα χέρια να με κρατούν. Μη μπορώντας να εκτονωθώ χτυπώντας τον, φώναζα και πάνω κάτω τον ρωτούσα πότε τον πρόσβαλα με τέτοιο τρόπο για να μου κάνει το ίδιο. Ότι τα αστεία που γίνονταν μέσα στην τάξη καμία σχέση δεν είχαν με αυτό που μόλις έκανε.\nΤο θέμα ξεχάστηκε, και από εκείνη την μέρα δεν ξανακούστηκε κάποιο σχόλιο παρά μόνο κάποιες σπόντες από άλλο άτομο. Με τον συγκεκριμένο δεν ξανανταλλάξαμε κουβέντα εκτός μιας φοράς που τον χαιρέτησα ψυχρά και ίσος στο μέλλον αναφερθώ ξανά σε αυτό τον "αναγκαστικό" χαιρετισμό...\nΤο τραγικό είναι ότι τα επόμενα χρόνια το gaydar μου χτυπούσε κόκκινο για τον συγκεκριμένο όπως και αυτόν με τις σπόντες. Δεν μπορώ παρά να πιστεύω και εγώ ότι πιο επικίνδυνοι είναι οι ομοφοβικοί ομοφυλόφιλοι. Ίσος αισθάνονται καλύτερα όταν επιτίθενται σε άλλους. Ίσος νομίζουν ότι προστατεύουν τον εαυτό τους δηλώνοντας ότι αντιπαθούν... τους εαυτούς τους.\nΤελειώνει το τρίμηνο και προχωράμε στο δεύτερο. Δεν είχα ορέξεις για κοινωνικότητα και το μόνο που περίμενα ήταν να επιστρέψω σπίτι και στον υπολογιστή για να ασχοληθώ με αυτά που με ευχαριστούσαν περισσότερο.\nΜια συνηθισμένη μέρα κάτι υπάρχει διαφορετικό στο σπίτι. Δεν ήταν το δικό μας "συνηθισμένο". Μετά από δυο μέρες ανακαλύπτουμε τι είχε συμβεί. Κάποιος που θέλει να ονομάζετε εκπαιδευτικός με μια μόνο του πράξη γκρέμισε κόπους και μόχθους 15+ χρόνων. Το σπίτι ήταν ανάστατο και οι γονείς έτρεχαν να σώσουν ότι σώζετε και να τιμωρηθεί ο ένοχος πριν κάνει επιπρόσθετη ζημιά.\nΑποσυντονισμένος από την κατάσταση δεν με ενδιέφερε τίποτα, οι κάνονες της ζωής ήταν ξεκάθαρη: Επιβιώνει ο ισχυρότερος. Όποιος δεν ανήκει σε αυτή την κατηγορία, αν κρυφτεί ίσος και γλιτώσει.\nΤελειώνει το δεύτερο εξάμηνο και εκεί που περίμενα οι βαθμοί να πιάσουν πάτο δεν βλέπω καμιά αλλαγή. Στην συνάντηση καθηγητών που ακολούθησε φάνηκε το γιατί. Ή κάποιος ενημέρωσε για την κατάσταση ή κάποιος υποψιάστηκε τι συμβαίνει.\nΜε μια καθηγήτρια, που εκτιμούσα ιδιαίτερα την αγάπη της στο επάγγελμα, γίνετε ειλικρινής συζήτηση με την μητέρα μου και εμένα. Φαίνεται, λέει, ότι κάτι με απασχολεί και μου δίνουν την ευκαιρία να ανακάμψω (μη χέσω). Παράλληλα ξεστομίζει ένα ωραίο "Ο άππαρος χαμογέλα στους καθηγητές όταν του μιλούν και αυτοί το παρεξηγούν". Τι θέλει να πει ο ποιητής; Το μήνυμα ελήφθη, οκ, σας κάνω το χατίρι. Θα έχω ψυχρή φάτσα μην σας ξινίζω τ 'άντερα κάθε φορά που μου απευθύνετε το λόγο. Θα έχω την θλίψη ζωγραφισμένη στο πρόσωπο μπας και μου κάνετε το χατίρι και το επόμενο εξάμηνο. Εξάλλου το κολόχαρτο της πρώτης Λυκείου θα μου φανεί ιδιαίτερα χρήσιμο. Θα βάλω και μερικά κιλά γιατί στις γυναίκες δεν αρέσουν οι κοκαλιάρηδες, όχι αππαρε πες μου, ήταν κουβέντα αυτή;\nΆππαρε συγχύστηκα, ήδη έφτασα σε μήκος την προηγούμενη συνομιλία μου μαζί σου, συνεχίζω άλλη φορά. Ελπίζω να προλάβω την αναδρομή στο παρελθόν και την τελειώσω πριν τα Χριστούγεννα.\n6 στοιχημάτισαν Ίππευσε ο apparos στις 4:35 π.μ.\nΡε άππαρε, όλα καλά; Άκου να δεις. Μετά το δημοτικό βρήκα τον εαυτό μου στο γυμνάσιο να νομίζω επί ένα τρίμηνο ότι ο διευθυντής ήταν κάποιος άλλος. Ωραία αρχή!!!\nΓενικά πρώτη γυμνασίου ήταν απλά ο αναγνωριστικός γύρος! Γνώρισα νέα άτομα και επιτέλους βρήκα άτομα που ήξεραν κάτι περισσότερο για υπολογιστές και λίγο - πολύ ανταλλάσσαμε καμιά ιδέα, κάνα cd κ.τ.λ\nΧαρακτηριστική ήταν και η πρώτη φορά που θα παίζαμε ποδόσφαιρο στην ώρα της γυμναστικής, αν και ήθελα να μπω αμυντικός, αφού συνήθως δεν έκανα τίποτε, επέμεναν να με βάλουν τερματοφύλακα λόγο ύψους... ΕΛΕΟΣ\nΝα επιμένω εγώ ότι είμαι άσχετος με το ποδόσφαιρο και αυτοί να επιμένουν... Έφαγα το πρώτο τέρμα και τελικά πείστηκαν...\nΕυτυχώς σε επόμενα μαθήματα γυμναστικής βρέθηκαν δειλά - δειλά άτομα να θέλουν να παίζουν καλαθόσφαιρα και βόλεϊ.\nΠαράλληλα είχα ανακαλύψει τι εστί mp3 και είχα φάει τους τόπους να βρω σχετικά προγράμματα και πληροφορίες. Εννοείται πως ταυτόχρονα είχα κολλήσει με την μουσική και μάλιστα επειδή δεν υπήρχε cd-writer για να μεταφέρω στο δικό μου υπολογιστή ένα τραγούδι που μου κόλλησε το είχα συμπιέσει σε τραγική ποιότητα για να χωρέσει σε δισκέτα!!!\nΚατά την διάρκεια της πρώτης γυμνασίου προσπάθησα να αποπλανήσω πολλούς συμμαθητές (σοβαρά σου μιλάω!!! Είχα μπει για τα καλά στην εφηβεία) και φυσικά δεν ανταποκρίθηκε κανείς! Εννοείται βέβαια ότι προσπάθησα να συνάψω σχέση με συμμαθήτρια μου. Ήθελε παράλληλη σχέση και με ρώτησε αν εγκρίνω (ΕΛΕΟΣ). Βέβαια την έκανα με ελαφρά πηδηματάκια αλλά ακολούθησαν πολλά παρατράγουδα για τα επόμενα χρόνια.\nΣτους βαθμούς τα πήγα αρκετά καλά (μην φανταστείς κανένα μελετηρό παιδί, άπλα θέλω να θίξω ότι δεν με απασχολούσε κάτι ψυχολογικό)\nΔευτέρα γυμνασίου τα πράγματα δεν θα ήταν τόσο απλά.\nΞεκίνησαν όπως περίπου το άφησα την προηγούμενη χρονιά, με μόνη διαφορά τις πρώτες σκέψεις για το τι διαφορετικό έχω. Φυσικά καμιά πληροφόρηση δεν υπήρχε οπότε το θέμα πέρασε έτσι. Μπερδεμένος να ξεκινώ την δευτέρα τάξη και να προσπαθώ μάταια να φτιάξω σχέση με κοπέλα. Δεν πέρασε μήνας όπου με τον τρόπο τους η τάξη έδειξε την υποτίμηση της στο πρόσωπο μου. Δεν ξέρω αν ήταν κάτι στην εμφάνιση μου, κάτι στην συμπεριφορά μου ή ένα τρίτο θέμα που δεν νομίζω να το αναφέρω εδώ.\nΔεν μου κακοφάνηκε γιατί εκείνη την περίοδο, απληροφόρητος και αφελής όπως ήμουν, νόμιζα ήταν το τρίτο, κάτι στο οποίο είχα πλέον συνηθίσει και ήταν καθαρά δικό τους πρόβλημα. Επίσης βγήκα και κερδισμένος σε εμπειρίες (όχι σεξουαλικές, πονηρέ άππαρε) από την κατάσταση αυτή.\nΤο χειρότερο όμως ήταν ότι καθηγητής με υποτιμούσε σε κάθε του ευκαιρία, και μπροστά στους συμμαθητές μου. Τα σχόλια του ήταν ιδιαίτερα ενοχλητικά που πάνω κάτω έλεγαν "τι ασχολείστε μαζί του"... Όταν περνούσε από την τάξη, μου έκανε παρατήρηση ότι φωνάζω αντί να μιλώ, πολλές φορές φωνάζοντας ο ίδιος ότι τον είχα κουφάνει...\nΦυσικά αυτό με ενοχλούσε αφάνταστα, αφού και σήμερα, από τα λίγα πράγματα που με εκνευρίζουν και με φέρνουν στα όρια μου είναι να με υποτιμούν χωρίς να με ξέρουν και μάλιστα όταν ξέρουν ότι το κάνουν άδικα, μάλλον με σκοπό να νιώσουν καλύτερα αυτοί. Άστα... τα ψυχολογικά ξεκίνησαν από τότε.\nΓια να βρω μια ισορροπία βρήκα την θρησκεία και την εκκλησία σαν μια ευκαιρία να βρω την ηρεμία μου, τόσο από την κατάσταση του σχολείου όσο και από το μπέρδεμα μου.\nΤην ίδια περίοδο ο υπολογιστής μου θα αποκτούσε σύνδεση με το διαδίκτυο. Πρώτο πράγμα που έκανα ήταν να κατεβάσω τραγούδια (λέγε με mp3) και μάλιστα το δεύτερο τραγούδι που κατέβασα ήταν της Madonna το Music (όχι πες μου, δεν είμαι φοβερός; Δεύτερο επίσημο σημάδι! Φυσικά πρόσφατα έμαθα για το συσχετισμό Madonna - gay people)\nΑφού δειλά - δειλά έψαξα για πονηρό υλικό στο ίντερνετ, σε κάποια φάση είπα να ψάξω για gay πορνό. Φρίκαρα όταν ανακάλυψα ότι υπήρχε και δεν ήταν παράνομο όπως την παιδική πορνογραφία. Πλέον το θέμα έχριζε έρευνας, εξάλλου αυτό ήξερα να κάνω καλύτερα. Να ερευνώ και να απορροφώ πληροφορίες (σου είπα έχω θέμα με την μνήμη ε; Αν δεν ξεχάσω στο μέλλον θα στο αναλύσω καλύτερα).\nΑυτό είναι που μισώ και λυπάμαι μέχρι σήμερα, ότι για το θέμα της ομοφυλοφιλίας έμαθα από το διαδίκτυο, καθόλου έμπιστη πηγή πληροφόρησης (δεν υπήρχε δα και η wikipedia) και άρχισα πλέον σιγά να συνειδητοποιώ ότι αυτό είμαι. Ομοφυλόφιλος, και σε ποιον να μιλήσω; Σε ποιο να απευθυνθώ; Φυσικά σε κανένα, δεν υπήρχε κάποιος... Μην σε κουράζω άλλο (μάλλον κουράζω εμένα...)\nΕίχα αντιληφθεί την πλάνη της κοινωνίας μας, απογοητευτικά από την εκκλησία που δίδασκε την αγάπη, την στοργή, την κατανόηση. Απομακρύνθηκα αμέσως, όχι όμως πριν γίνει η ζημιά, αφήνοντας μου το αίσθημα των ενοχών μέχρι και σήμερα (ψυχολογικά λέμε) που παρόλο τις παλεύω με την λογική, δεν παύουν να είναι παρόν.\nΈνα 13χρόνο να περνά από αυτά τα γεγονότα και τις σκέψεις, τι άλλο θα χρειαζόταν για να γκρεμιστεί ο (πλασματικός) κόσμος του; Αυτό που δεν τον έριξε στην κατάθλιψη ήταν απλά η αναγνώριση ότι υπήρχαν πολύ χειρότερα, το ότι η οικογένεια του δεν χρειαζόταν δεύτερο δράμα και η ενδόμυχη ελπίδα ότι το μπέρδεμα της σεξουαλικής ταυτότητας θα ξεκαθάριζε με τα χρόνια. Αυτό βάση των πληροφοριών που είχε διαβάσει. Οπότε έκανε υπομονή ότι ίσος μια μέρα θα έλπιζε σε ένα πλασματικό κόσμο. Έτσι απέκτησε την υπομονή γαϊδάρου που έχει και σήμερα.\nΟι βαθμοί όπως ήταν λογικό πήραν την κάτω βόλτα.\nΔεν ήταν και όλα μαύρα στην δευτέρα γυμνάσιου. Όπως είπα είχα την ευκαιρία να επωφεληθώ με εμπειρίες και φυσικά πολλά ευχάριστα γεγονότα όπως τα εξής:\nΑφού το εφηβικό μουστάκι είχε μεγαλώσει υπερβολικά, ξυρίστηκα για πρώτη φόρα. Ευκαιρία ήταν να ξεκινήσω να προσέχω λίγο περισσότερο την εμφάνιση μου. Πέταξα τα γυαλιά και φόρεσα φακούς, περιποιόμουν το μαλλί με ζελέ και πριν τελειώσει η χρονιά άφηνα γένι στο πιγούνι για να την σπάσω στους αμούστακους συμμαθητές μου!\nΕπίσης άλλο χαρακτηριστικό που τόνωσε την αυτοπεποίθηση μου:\nΣυμμαθήτρια έξω από την τάξη να συζητά με συμμαθητή μέσα στην τάξη από το παράθυρο. Εγώ να περνώ και να στέκομε στο δίπλα παράθυρο για να δω έξω. Την παρατηρώ να έχει καρφωμένο το βλέμμα της στο αντρικό στήθος μου (δώσε σημασία σε παρακαλώ) και να συνεχίζει να συζητά. Ένιωσα αμηχανία στην αρχή αλλά όταν έφυγα κοίταξα και παρατήρησα ότι είχε ξεκουμπωθεί ένα κουμπί από το πουκάμισο φανερώνοντας τις εφηβικές τρίχες στο στήθος. Είτε περιέργεια ήταν, είτε της άρεσε το θέαμα και ασυνείδητα δεν μπορούσε να ξεκολλήσει, το σίγουρο ήταν ότι δεν ξανάδε τρίχες σε στήθος συμμαθητή της! (λέμε τώρα)\nΤέλος η τρίτη γυμνασίου δεν ήταν κάτι σπουδαίο. Αν και όλα τα τμήματα της τρίτης τάξης ήρθαν πιο κοντά, αφού ήμασταν τελειόφοιτοι, εγώ είχα γίνει λιγομίλητος, απέφευγα κάθε επαφή με συνομήλικους μου. Ευτυχώς ο καθηγητής δεν μας έκανε μάθημα και μπορούσα να τον αποφεύγω, έτσι μειώθηκαν οι προσβολές του στο πρόσωπο μου. Συνειδητά απουσίαζα πνευματικά και όπου ήταν δυνατό φυσικά από κάθε δραστηριότητα του σχολείου. Κύλησε ήρεμα η τελευταία τάξη του γυμνασίου και σε αυτό είχε βοηθήσει ο υπολογιστής οπού απλά είχα "απομονωθεί" μαθαίνοντας νέα πράγματα αφού ο κόσμος του διαδικτύου ήταν ένα κλικ μακριά (κλισέ). "Απομονωθεί" γιατί επικοινωνούσα σε ξένα forum με κόσμο, ανταλλάσσοντας πληροφορίες σχετικά με θέματα κοινού ενδιαφέροντος και όχι ποδοσφαίρου και γκομενικά.\nΚατά τα άλλα με κατηγορούσαν ότι οι χαμηλοί βαθμοί (Καθηγητές στους γονείς: "Αφού έχει δυνατότητες") οφείλονται στον υπερβολικό χρόνο που καθόμουν στον υπολογιστή!\nΤο μόνο ωραίο και με αρκετά παρατράγουδα, ήταν το γεγονός ότι ήμουν ο μόνος στο σχολείο με πυκνό μούσι, το οποίο επειδή βαριόμουν, το ξύριζα μια φόρα την βδομάδα!\nΑν με ακούς άππαρε μου ξέρω ότι σε κουράζω. Δεν νιώθω και τόσο καλά εκθέτοντας τον εαυτό μου με τέτοιο τρόπο. Το κάνω όμως γιατί πιστεύω είναι ο τρόπος για να βρω τον δρόμο, μακριά από το τελικό αδιέξοδο στο οποίο οδηγώ τον εαυτό μου και το βλέπω να πλησιάζει.\n2 στοιχημάτισαν Ίππευσε ο apparos στις 8:50 μ.μ.\nΆππαρε μου ακούς ακόμα; Σήμερα λέω να σου μιλήσω για το δημοτικό. Μια μέρα που λες πήγα για πρώτη φορά στο δημοτικό. Δεν θυμάμαι αυτή την μέρα. Θυμάμαι μόνο να μαθαίνουμε γράμματα, αριθμούς, μυθιστορήματα. Να ζωγραφίζουμε και να γυμναζόμαστε.\nΝα γυμναζόμαστε είπα; Λίγα πράγματα, κάτι τεντώματα, ένα δυο γύρους του γηπέδου, όλα σε 10 λεπτά! Τα υπόλοιπα ποδόσφαιρο! Μόνο που εγώ δεν έπαιζα ποδόσφαιρο και προτιμούσα το πιο θηλυπρεπές άθλημα... το μπάσκετ. Εκεί άρχισαν και τα πρώτα σχόλια.\nΣημασία δεν έδινα μιας και όλοι κοροϊδεύαμε όλους για κάτι.\nΌσο περνούσαν οι τάξεις του δημοτικού, λογικό συνέβαιναν διάφορα που συνειδητά ή υποσυνείδητα αποφεύγω να θυμηθώ.\nΠριν τελειώσω την τετάρτη δημοτικού είχα μια μανία με κατασκευές. Έπαιρνα χαρτόνια και σχεδίαζα με υπερβολική προσοχή τις πλευρές ενός κουτιού, πως θα διπλωθεί και που θα κολλήσει τι. Κουμπαράδες, σπίτια, μολυβώθηκες, όλα από χαρτόνι και σε αφθονία. Έπαιρνα τα παιχνίδια, ηλεκτρονικά και όχι, τα διέλυα για να δω πως δουλεύουν και τα συναρμολογούσα πίσω (όσα επιβίωναν!)\nΚάπου στο τέλος της τετάρτης δημοτικού, είχα ξεκινήσει μαθήματα κολύμβησης όπως και πολλοί άλλοι συμμαθητές μου. Μιλάμε για τις πιο ωραίες αναμνήσεις! Παράλληλα φυσικά άρχισα να εξερευνώ περισσότερο το σώμα μου (guess what) κάτι που δεν φαίνεται να απασχολούσε ιδιαίτερα άλλους συμμαθητές μου. Κάπου στην πέμπτη δημοτικού μου κόλλησε μια μανία για υπολογιστές. Ένα εβδομαδιαίο περιοδικό εκμάθησης υπολογιστές είχε εμφανιστεί στα περίπτερα και δεν το έχανα. Δεν πέρασε βέβαια αρκετός χρόνος και είχα ζαλίσει τους γονείς μου για υπολογιστή. Φυσικά όταν πήραμε υπολογιστή, δεν έκαναν το δικό μου χατίρι άλλα περισσότερο το δικό τους για να μάθουν και αυτοί αφού όπως λεγόταν συχνά εκείνη την περίοδο "τα κομπιούτερ είναι το μέλλον".\nΠεριττό να αναφέρω ότι οι υπολογιστές ήταν η νέα μου μανία και οι δάσκαλοι με έβλεπαν σαν εξωγήινο όταν τους εξυπηρετούσα σε θέματα υπολογιστών!\nΠριν τελείωση και η Πέμπτη δημοτικού είχε ξεκινήσει και η τριχοφυΐα στα επίμαχα μέρη, ενώ ξεκινούσε ήδη η νέα χρόνια για την κολύμβηση. Με ένα από τους συμμαθητές μας ήμασταν πιο πιτσι-πιτσι να το πω, μιας και του έκανα προξενιά με συμμαθήτρια μας! (Μικροί στα βάσανα).\nΠου λες άππαρε, στο μαθήματα κολύμβησης ήμασταν συνεχώς μαζί. Αποδυτήρια, καντίνα, πισίνα, αποδυτήρια, καντίνα. Ήρθε βέβαια και η περιέργεια να δω τι κρύβει κάτω από το μαγιό, μιας και ήθελα να ‘ξέρα αν μόνο εγώ είχα τριχοφυΐα (αλήθεια λέω! ήμουν αθώος ακόμη). Με δόλια μέσα τα κατάφερα και έμεινα με την απορία γιατί το δικό μου πουλί ήταν αρκετά μεγαλύτερο (καμία σχέση, άπλα μπήκα στην εφηβεία, αυτός ακόμη)\nΣυνέβηκαν και αλλά, αθώα μεν, εντελώς αθώα όχι.\nΈκτη δημοτικού απλά σαν τάξη τα κάψαμε όλα. Μιλάμε για απίθανες τρέλες που κάναμε, τα σκάνδαλα που ξεκίνησαν και τους πρώτους έρωτες να περιπλανώνται (όχι εγώ λέμε!). Φυσικά οι επόμενες γενιές κάνανε χειρότερα οπότε δεν μείναμε στην ιστορία!\nΤο μόνο που κρατώ από την έκτη δημοτικού είναι το εξής: Ώρα μαθήματος ήμασταν 4 αγόρια στα μπροστινά θρανία. Δεν θυμάμαι ποιος είχε την ιδέα άλλα μάλλον εγώ. Βγάζαμε τα πουλιά μας μέσα στην τάξη, έτσι όπως καθόμασταν στα θρανία, για να τα συγκρίνουμε. Είχα μισό-καυλώσει και όταν ήρθε η σειρά μου να δείξω τα προσόντα, ένα γέλιο συνόδευε την έκπληξη τους. Το θεώρησα θετικό και παρατηρούσα με την άκρη του ματιού μας την δασκάλα που έμεινε απολίθωμα. Ή βρέθηκε σε δύσκολη θέση για το τι κάναμε ή προσπαθούσε να καταλάβει γιατί χαχανίζαμε.\nΑυτό το συμβάν ήταν και το επίσημο σημάδι της διαφορετικότητας μου.\nΣχετικά με την απορία μου άππαρε, σε μετέπειτα φάση βρέθηκε κάποιος να με κοροϊδέψει για την τριχοφυΐα. Σιώπησε όταν κάποιος (ενός έτους) μεγαλύτερος μας, του είπε να αναμένει σύντομα να αναπτύξει και αυτός τριχοφυΐα, όπως και ο ίδιος. Έτσι η περιέργεια αν ήμουν ο μόνος που βίωνε αλλαγές στο σώμα του, είχε φύγει.\nΣυνοπτικά αν εξαιρέσεις κάποια συμβάντα, περίπλοκα εκ φύσεως, που δεν είναι και ότι καλύτερο να ζει ένα παιδί (drama queen!), στο δημοτικό ήμουν ένα ζιζάνιο που έκανε αρκετές σκανδαλιές και χάρηκε αυτή την παιδική αθωότητα!\n5 στοιχημάτισαν Ίππευσε ο apparos στις 1:45 π.μ.\n7 στοιχημάτισαν Ίππευσε ο apparos στις 11:36 μ.μ.\nξεκινώ να σου γράφω και ελπίζω να με ακούεις. Αγανακτισμένος γιατί ψάχνω να βρω αυτή την ισορροπία. Τόσο δύσκολη είναι πια, φαντάζει ακατόρθωτη. Πάνε 5 χρόνια από τότε που πήρα μια απόφαση. Μια απόφαση που παρόλο βοήθησε για αρκετό καιρό, αποφάσισα να την τροποποιήσω σε κάποιο χρονικό διάστημα. Δεν τα κατάφερα, δεν μπόρεσα, δεν βρήκα το θάρρος. Τον τελευταίο χρόνο συνέβηκαν πολλά, όχι με πρωταγωνιστή εμένα, που με βάζουν σε παραπάνω σκέψεις. Δεν μπορώ τις σκέψεις. Πράγματα που συμβαίνουν και κατανοώ γιατί συμβαίνουν με ενοχλούν αφάνταστα, με πληγώνουν.\nΔεν βγάζεις άκρη άππαρε μου, ε;\nΝα, όσο καλός και αν είμαι στο να λύνω προβλήματα, όσο και αν τα καταφέρνω να ξεπερνώ περίεργες καταστάσεις, δεν κατάφερα πότε να λύσω το θέμα της ομοφυλοφιλίας μου.\nΤι παραξενεύτηκες; Μπορείς να κλήσεις τα αυτιά σου, εγώ θα συνεχίσω να σου γράφω και ας μην με ακούεις. Έψαξα σε γνωστούς και φίλους αν υπάρχει αρκετά ανοιχτό μυαλό, να μιλήσω, να το συζητήσω, και πάντα οι αντιλήψεις ήταν παράξενες. Για αυτό και σου γράφω αππαρέ μου! Σε δημιουργώ σαν τελευταία επιλογή.\nΤο ύφος (προς το παρών) θα είναι καταθλιπτικό, μίζερο, όλο παράπονο, για αυτό καλά κάνεις να μην ακούς αν δεν μπορείς τέτοιους ανθρώπους. Εγώ θα συνεχίσω να σου γράφω. Ξεκινώντας από το απλό παρελθών μου, γιατί απλά "παρών" δεν υπάρχει.\nΕγώ σήμερα ξεκινώ να αλλάξω την απόφαση\nΕγώ σήμερα ξεκινώ να γνωρίσω τον εαυτό μου\nΕγώ σήμερα ξεκινώ να ξεσκονίσω την μνήμη μου, να συνδέσω τα κομμάτια\nΕγώ σήμερα ξεκινώ να γίνω εγώ\n(παρακαλείτε κάποιος να μου την δώκει που πάνω!)


Ελλάδα – Σελίδα 76 – viotianet.gr\nΟ Ρεν «αδειάζει» Σαμαρά\nFollow Ηχηρή διάψευση του πρωθυπουργού από την Κομισιόν και προσωπικά από τον Ολι Ρεν για τη δέσμευσή του κατά την ψήφιση των μέτρων στη Βουλή, το Νοέμβριο, πως υπήρχε ρήτρα στη συμφωνία με την τρόικα ...\nΈκρηξη στο Mall του Αμαρουσίου – Δύο ελαφρά τραυματίες\nFollow Έκρηξη σημειώθηκε λίγο πρίν απο τις 11 το πρωί στο εμπορικό κέντρο Mall στο Μαρούσι. Yπάρχουν δύο ελαφρά τραυματίες, υπάλληλοι εταιρίας σεκιούριτι οι οποίοι μεταφέρθηκαν με ασθενοφόρο του ΕΚΑΒ στο ΚΑΤ ενώ υπάρχουν και ...\nΜαθήματα αποχιονισμού του Εθνικού δικτύου(video).\nFollow Ένα βίντεο που οφείλουν και πρέπει να παρακολουθήσουν με προσοχή οι υπεύθυνοι της εταιρείας, που έχει αναλάβει τον αποχιονισμό της Εθνικής οδού Αθηνών-Λαμίας. Κομβόι 21 εκχιονιστικών μηχανημάτων στον Καναδά όπως διαβάσαμε στην ιστοσελίδα http://tsopanos.blogspot.gr ...\nΠώς κοιμήθηκαν οι δικαστές του »φοιτητή με τη ζαρντινιέρα»; …\nFollow Καθώς η εμπιστοσύνη στην ελληνική δικαιοσύνη μόλις τσαλακώθηκε, αυτή είναι η ιστορία της ξεδιάντροπης αδικίας. Ακόμα δεν μπορώ να χωνέψω ότι… για αυτό: από nonews-NEWS Follow\nFollow Οριακό προβάδισμα στον ΣΥΡΙΖΑ δίνει η νέα δημοσκόπηση της Μetron Analysis που θα δει το φως της δημοσιότητας το Σάββατο. Σύμφωνα με… όσα δημοσιεύει η εφημερίδα «Επενδυτής» στην πρόθεση ψήφου, ο ΣΥΡΙΖΑ προηγείται με ...\nFollow Πολλά και σημαντικά ήταν τα μηνύματα που έστειλε προς κάθε κατεύθυνση ο Μητροπολίτης κ. Γεώργιος κατά τη διάρκεια της ομιλίας του στην εκδήλωση της Εστίας Μητέρας στη Λιβαδειά κάνοντας λόγο για ολόκληρους λαούς που ...\nΘυσιάστηκε η «Ιφιγένεια» με 265 ψήφους…\nFollow Σε Προανακριτική ο Γιώργος Παπακωνσταντίνου. Μετά την καταμέτρηση των ψήφων, στις 4 κάλπες βρέθηκαν:… Για τον πρώην υπουργό Γ. Παπακωνσταντίνου βρέθηκαν 294 , έγκυρα 286, άκυρα 5, λευκά 3 Για πρόταση ΝΔ – ΠΑΣΟΚ – ...\n3 ψηφοφορίες,7 κάλπες\nFollow Σφοδρές πολιτικές αντιπαραθέσεις εξακολουθούν να πυροδοτούν οι διαβουλεύσεις για την ψηφοφορία της προανακριτικής επιτροπής που θα διερευνήσει το σκάνδαλο της «λίστας Λαγκάρντ». Το βράδυ της Τετάρτης και μετά από πολύωρες διαβουλεύσεις στη Διάσκεψη των ...\nFollow Άνδρες των ΕΚΑΜ, διμοιρίες των ΜΑΤ, ΔΕΛΤΑ, ΔΙ.ΑΣ., επιστρατεύτηκαν χθες, για να βγάλουν μέσα από το κτήριο «Λέλα Καραγιάννη», δεκαέξι άτομα που στη συνέχεια αφέθηκαν ελεύθερα. Η Αστυνομία, μετά από ώρες και απo έρευνες, ...\nΑνάληψη ευθύνης για την επίθεση σε γραφείο του Σ.Κεδίκογλου…\nFollow athens.indymedia.org ΟΙ ΧΑΜΕΛΕΟΝΤΕΣ ΜΠΟΡΟΥΝ ΝΑ ΠΑΡΟΥΝ ΟΛΑ ΤΑ ΧΡΩΜΑΤΑ ΕΚΤΟΣ ΑΠΟ ΤΟ ΑΣΠΡΟ. Δεν μπορούμε πλέον να κρυφτούμε. Ο πολιτικός τιτάνας Σίμος Κεδίκογλου μας έχει ξεμπροστιάσει. Ήρθε λοιπόν η… ώρα των μεγάλων ομολογιών. Ναι, είναι ...\nΕ όχι δεν είμαστε βλάκες.\nFollow Καταλήψεις σε δημόσια κτίρια, όπως η Βίλα Αμαλία, γκαζάκια σε δημοσιογράφους, συλλήψεις για συμμετοχή στη Συνωμοσία των Πυρήνων της Φωτιάς. Να χουμε να ασχολούμαστε με ο,τιδήποτε άλλο, εκτός από την ουσία των προβλημάτων που έχει ...\nPublic Issue: Ανατροπή και προσπέρασμα της ΝΔ\nFollow Mετά την αλλαγή κλίματος στο εξωτερικό για τη χώρα μας, αλλαγή κλίματος καταγράφεται και στο εσωτερικό, στο πρώτο Βαρόμετρο της Public Issue για το νέο έτος που παρουσιάστηκε στο δελτίο ειδήσεων του ΣΚΑΪ στις 21:00… H ...\n«Αβίωτη» η διαβίωση στην Ελλάδα για μεγάλο μέρος του πληθυσμού διαπιστώνει η ΕΛΣΤΑΤ\nFollow Αντιμέτωπο με τον κίνδυνο της φτώχειας βρίσκεται το 22,9% των πολιτών μετά την υπαγωγή της Ελλάδας στο Μνημόνιο σύμφωνα με την έρευνα της Ελληνικής Στατιστικής Αρχής (ΕΛΣΤΑΤ) για τις «Συνθήκες Διαβίωσης στην Ελλάδα». Το ...\nFollow Στο 26,8% εκτοξεύθηκε τον Οκτώβριο η ανεργία, από 19,7% έναν χρόνο νωρίτερα. Μάλιστα, σύμφωνα με τα στοιχεία που ανακοίνωσε την Πέμπτη η Ελληνική Στατιστική Αρχή, η ανεργία τον Σεπτέμβριο διαμορφώθηκε στο 26,2% από 26% ...


XA:Θέμα χρόνου - sofokleous10.gr\nΕντελώς αθόρυβα και με σχετικά μέτριο τζίρο είναι αλήθεια. Μια πολύ καλή συνεδρίαση είχε χθες η αγορά, με το ΓΔ να κλείνει με άνοδο 1,24%, στις 872,58 μονάδες. Καθοριστικό ρόλο στη χθεσινή πολύ καλή συνεδρίαση έπαιξε η άνοδος της Coca Cola (30,15 ευρώ, +2,17%). Αλλά και η καλή εικόνα των τραπεζών, μετά το μεσημέρι, με τον τραπεζικό δείκτη να κλείνει με άνοδο 1% (είχε βρεθεί ακόμη υψηλότερα κατά τη διάρκεια της ημέρας). Και κάπως έτσι νιώθουμε ότι πλησιάζει για ακόμη μια φορά η δοκιμασία των καθοριστικών αντιστάσεων, στις 890 – 900 μονάδες. Αντιστάσεις με τη διάσπαση των οποίων συνδέεται ένας νέος κύκλος ανόδου.\nΝα θυμίσουμε πως δύο φορές τους τελευταίους μήνες, η αγορά πήγε σε αυτές τις αντιστάσεις και γύρισε. Συγκεκριμένα μια ημέρα πριν τις εκλογές. Και ακριβώς στα τέλη Ιουλίου (από τις 895 μέχρι τις 835 μονάδες), όταν η διόρθωση ήτανε ακόμη μεγαλύτερη (από τις 895 μονάδες στις 800 μονάδες). Το ερώτημα λοιπόν είναι τι συμβεί την 3η φορά που θα προσεγγιστούνε αυτά τα επίπεδα.\nΝα αναφέρουμε και κάτι άλλο. Στα σχετικά θετικά της χθεσινής ημέρας ήταν η αύξηση του τζίρου στα 74εκ ευρώ. Δεν είναι εντυπωσιακό μεγάλος. Ωστόσο ήταν σημαντικά αυξημένος σε σχέση με τον τζίρο πριν από μερικές ημέρες. Και εννοείται πως αν θέλουμε να έχουμε τη διάσπαση που αναφέραμε παραπάνω (των 890 – 900 μονάδων).\nΑπαιτείται ο τζίρος να αυξηθεί στα περίπου 80εκ ευρώ και άνω. Με τζίρους 50 και 55εκ ευρώ όπως πριν από μερικές συνεδριάσεις (βέβαια όπως είπαμε χθες ο τζίρος ήτανε αυξημένος)…. Ναι μεν η αγορά μπορεί να φθάσει σε αυτές τις αντιστάσεις. Ωστόσο πολύ δύσκολα θα διασπαστούνε.


Ο Ξενοφών Συρράφος υποψήφιος Δήμαρχος Μακρακώμης – efthia.gr\nHomeΕκλογές 2019ΔημοτικέςΟ Ξενοφών Συρράφος υποψήφιος Δήμαρχος Μακρακώμης\n/ Τρ 15 Οκτωβρίου 2019\n/ Τρ 19 Μαρτίου 2019\nΑνακοινώθηκε σήμερα από τον Αντιδήμαρχο Μακρακώμης Ξενοφώντα Συρράφο (ταξίαρχος ε.α.), η απόφασή του να διεκδικήσει στις επερχόμενες δημοτικές εκλογές ως επικεφαλής συνδυασμού, το αξίωμα του δημάρχου του Δήμου της Δυτικής Φθιώτιδας.\nΌπως τονίζει στην ιδρυτική του διακήρυξη: «Πριν πέντε χρόνια, ως υπεύθυνος πολίτης που αντιλαμβάνεται την ενασχόληση με τα κοινά, όχι ως μέσο απόκτησης αναγνωρισιμότητας ή τρόπο βιοπορισμού αλλά ως ηθική υποχρέωση έναντι των συμπολιτών του, ζήτησα και εσείς με τη ψήφο σας με εμπιστευθήκατε να συμμετάσχω σ’ αυτά.\nΓεννήθηκε στη Γραμμένη. Αποφοίτησε από τη Στρατιωτική Σχολή Ευελπίδων το έτος 1980 ως αξιωματικός του Όπλου του Μηχανικού και αφυπηρέτησε το έτος 2007 με το βαθμό του ταξιάρχου.\nΥπηρέτησε επί σειρά ετών σε παραμεθόριες Μονάδες του Ν. Έβρου, Δωδεκανήσων, Εσωτερικού και Κύπρου ως Διοικητής και Επιτελής. Είναι απόφοιτος των Σχολείων του Όπλου του Μηχανικού, της Σχολής Διοίκησης και Επιτελών καθώς και του συνόλου των Σχολείων των Ειδικών Δυνάμεων. Υπηρέτησε σε Μονάδες Καταδρομών και Αλεξιπτωτιστών και επιτελικές θέσεις του Γενικού Επιτελείου Στρατού και της Διεύθυνσης Ειδικών Δυνάμεων.\nΈχει αποφοιτήσει από το σύνολο των Σχολείων της Εθνικής Υπηρεσίας Πληροφοριών στην οποία υπηρέτησε επί σειρά ετών, τόσο στο εσωτερικό της Χώρας, όσο και σε αποστολές εκτός Ελλάδος. Ως επιτελής της Διεύθυνσης Ειδικών Δυνάμεων και της Εθνικής Υπηρεσίας Πληροφοριών διετέλεσε επί τριετία μέλος της Επιτροπής Χειρισμού Κρίσεων του Γενικού Επιτελείου Εθνικής Αμύνης.\nΕίναι παντρεμένος με την Ασπασία Ράικου από την Κολοκυθιά που εργάζεται στο Υπουργείο Δικαιοσύνης και έχει ένα γιό.


Το αγαπημένο γιαούρτι της παράδοσης - iCookGreek\nΙστορίεςΤο αγαπημένο γιαούρτι της παράδοσης\nΤο αγαπημένο γιαούρτι της παράδοσης\nΤρίτη, 10 Οκτωβρίου 2017.\nΤο γιαουρτάκι δεν ήταν πάντα συνώνυμο της δίαιτας. Στην παραδοσιακή ελληνική κουζίνα ήταν συνώνυμο της απόλαυσης! Γινόταν δροσερή σάλτσα για ντολμαδάκια, συνόδευε το αρνάκι, έκανε αφράτη τη ζύμη για σπιτικά τυροπιτάκια και έδινε εκείνο το απίθανο γιαγιαδίστικο κέικ, την ξεχασμένη γιαουρτόπιτα.\nΕίναι στ’ αλήθεια κρίμα που το γιαούρτι θυμίζει όλο και πιο πολύ αγωνία για το βάρος μας, αίσθηση στέρησης και καταναγκασμό δίαιτας. Έχουμε καταλήξει να συσσωρεύουμε στο ψυγείο μας γιαούρτια της νέας εποχής και των 0% προσδοκώντας τη μέρα της μεγάλης διαιτητικής μας στροφής, αλλά στο μεταξύ να παραγγέλνουμε πίτσα απ’ το τηλέφωνο. Μετά μας πιάνει ο γνωστός πανικός του «αύριο λήγουν τα γιαούρτια!». Αλλά πόσα να φάμε σε ένα βράδυ;\nΟ λόγος είναι πολύ απλός: κοντεύουμε να ξεχάσουμε την αληθινή γεύση, την υφή, το πόσο απολαυστικό και ωφέλιμο μπορεί να είναι ένα αυθεντικό γιαούρτι, όπως εκείνα με την πέτσα, πλήρη σε προβιοτικά. Τα θυμήθηκα τις προάλλες που ήμουν στον οδοντίατρο και καθώς μου έγραφε την αντιβίωση, μου είπε: «...Και οπωσδήποτε ένα γιαούρτι τη μέρα, ξέρετε, γιαούρτι, από εκείνα με την πετσούλα επάνω». Το τόνισε και το ξανατόνισε αυτό το «με την πετσούλα» δυο τρεις φορές, φοβούμενος προφανώς ότι θα πάω να αγοράσω κάτι που να μοιάζει με γιαούρτι, αντί για το σωστό...\nΤο γνήσιο γιαούρτι είναι πολύτιμη πρώτη ύλη για μια κουζίνα που θέλει να λέγεται υγιεινή, αλλά δε θέλει να λέγεται άνοστη. Και σε όλες τις μορφές του είναι φίλος της ζυγαριάς. Ακόμη και το πιο πλούσιο σε λιπαρά γιαούρτι της γης με δυσκολία φτάνει τις 120-30 θερμίδες στα 100 γρ. Καμία σχέση δηλαδή με τις 700 θερμίδες της κρέμας γάλακτος και της μαγιονέζας, αλλά εξαιρετική γευστική επιλογή για μια σος ή για ελαφριά γλυκίσματα που που αξιοποιούν τη γλύκα και το άρωμα των φρούτων της κάθε εποχής.\nΣτην ελληνική κουζίνα. Το γιαούρτι πάντα το αγαπούσαν οι Έλληνες. Στο γιαούρτι ψιλόκοβαν σκόρδο και αγγουράκι και κάνανε κλασικό τζατζίκι για να συνοδεύουν τα κρεατικά της σούβλας και της ψησταριάς, με γιαούρτι συνόδευαν και τα επίσης κλασικά και άκρως δροσερά παντζάρια, με σάλτσα γιαουρτιού εξισορροπούσαν το έντονο λιπαρό αρνάκι της κατσαρόλας, με μπόλικο γιαούρτι έκαναν αφράτη τη γιαουρτόπιτα, και γιαούρτι ήταν το μυστικό της καλύτερης ζύμης που έφτιαχναν ανακατεύοντάς το με αλεύρι, λάδι και μπέικιν. Οι Μικρασιάτες στην καταγωγή συνήθιζαν να νοστιμίζουν τις τραχανόσουπες με γιαούρτι, ενώ όπου έφτιαχναν πίτες χωρίς φύλλο, χρησιμοποιούσαν γιαούρτι στη γέμιση για να σφίξει και να στέκεται καλύτερα στο κόψιμο. Ακόμη και σήμερα στις Κυκλάδες σερβίρουν με στραγγιστό γιαούρτι τις τηγανητές, λιαστές ντομάτες τους, ενώ με σκορδάτο γιαούρτι ανακατεύουν στην Καστοριά τα «μαντού», τα τοπικά, χειροποίητα «φιογκάκια» από ζύμη. Οι Σερραίοι προτιμούν μια σάλτσα από γιαούρτι, αυγά, αλεύρι και αλάτι για να περιχύνουν το ψητό αρνί τους και να φτιάχνουν το τοπικό «κουρουκλίτικο».Η μέντα, ο δυόσμος, ο άνηθος ή το φρέσκο κρεμμυδάκι είναι από τα πιο ταιριαστά μυρωδικά για το γιαούρτι, όταν αυτό προορίζεται για δροσερή σαλάτα-αλοιφή. Γενικά στην Ελλάδα το γιαούρτι είχε πάντα τη θέση που του άξιζε στο καθημερινό τραπέζι και οι Έλληνες γνώριζαν από πολύ παλιά ότι η κατανάλωσή του συνηγορούσε υπέρ της καλής υγείας και μακροζωίας. Διαπιστώσεις για τις οποίες τους δικαιώνουν απόλυτα οι σύγχρονες επιστημονικές θέσεις.\nΓιατί οι επιστήμονες θεωρούν το γιαούρτι τροφή-φάρμακο:\nΓια το γαλακτικό οξύ που περιέχει. Αυξάνει τη δυνατότητα της πέψης λόγω της καζεΐνης (τύπος πρωτεΐνης), ενισχύει την απορρόφηση του ασβεστίου από το έντερο και τονώνει την κινητικότητα του εντέρου.\nΓια τα προβιοτικά. Μελέτες δείχνουν πως τα προβιοτικά (ζωντανοί μικροοργανισμοί) που περιέχει το γιαούρτι παίζουν σημαντικό ρόλο στην υγεία του πεπτικού σωλήνα, καθώς φαίνεται ότι: αναχαιτίζουν την ανάπτυξη παθογόνων βακτηρίων, βοηθάνε στην πέψη και την απορρόφηση των θρεπτικών συστατικών, συμβάλλουν στην παραγωγή βραχείας αλύσου λιπαρών οξέων και ενισχύουν το ανοσοποιητικό σύστημα\nΓια τις βιταμίνες του που είναι ίδιες με του γάλακτος. Βιταμίνες Α, Β1, Β2, Β6, C, ασβέστιο, φώσφορος και μια από τις καλύτερες ποιοτικά ζωικές πρωτεΐνες της φύσης.\nΈνας γαλατάς 89 ετών που φτιάχνει ακόμη εξαιρετικό γιαούρτι...\nΔευτέρα, 12 Μαΐου 2014.\n...Αλλά και σπέσιαλ παγωτό, ρυζόγαλα και κρέμες, ενώ κλείνει το καλοκαίρι γιατί δεν υπάρχει πρόβειο γάλα! Ο λόγος για τον Βασίλη Μπακογιάννη, στην Ηλιούπολη.\nThe Real Greek Yogurt Book: έξοχη έκδοση για το γιαούρτι\nΚυριακή, 23 Νοεμβρίου 2014.\nO Ηλίας Φουντούλης μοιράζεται μαζί μας την αγάπη του για το γνήσιο ελληνικό γιαούρτι στο νέο του βιβλίο The Real Greek Yogurt Book και μας ταξιδεύει στο μαγικό κόσμο τού δημοφιλούς γαλακτοκομικού, από τη δημιουργία του μέχρι και σήμερα. Επιπλέον μας προτείνει εύκολες, γρήγορες και υγιεινές συνταγές για να το χρησιμοποιούμε στη καθημερινή μας μαγειρική!\n«Εχθρός» του διαβήτη τύπου ΙΙ το γιαούρτι\nΤετάρτη, 26 Νοεμβρίου 2014.\nΣύμφωνα με άρθρο τους που δημοσιεύεται στο επιστημονικό έντυπο British Medical Journal, αμερικανοί ερευνητές υποστηρίζουν ότι, η συχνή κατανάλωση γιαουρτιού μειώνει τον κίνδυνο εμφάνισης διαβήτη τύπου ΙΙ.\nΓιαούρτι: 8 λόγοι που μας είναι απαραίτητο!\nΤο γιαούρτι είναι, χωρίς αμφιβολία, μια από τις πιο θρεπτικές και υγιεινές επιλογές, που χωράει σε κάθε μορφή διατροφής.\n4 ιδέες για πρωινό με γιαούρτι\nΠέμπτη, 20 Απριλίου 2017.\nΟι επιστήμονες θεωρούν το γιαούρτι τροφή-φάρμακο για το γαλακτικό οξύ που περιέχει (ενισχύοντας την απορρόφηση του ασβεστίου από το έντερο), για τα βακτήρια που έχει αποδειχτεί ότι συμβάλλουν στην καλή λειτουργία του εντέρου και το προφυλάσσουν από διάφορες παθογόνες καταστάσεις και για τις βιταμίνες του (Α, Β1, Β2, Β6, C). Αν προσθέσουμε το ασβέστιο, το φώσφορο και το γεγονός ότι είναι μια από τις καλύτερες ποιοτικά ζωικές πρωτεΐνες της φύσης, δε θα δυσκολευτούμε να καταλάβουμε για ποιο λόγο πρέπει να σκαρφιστούμε τρόπους να το εντάξουμε στο πρωινό μας.\nΓεμιστά ψωμάκια με κιμά, αυγά και τυρί


Μπέινς: «Περισσότερες νίκες» - Onsports.gr\nΑλεξάνδρα Λούτση\t28 Νοεμβρίου 2011, 15:36\nΜπέινς: «Περισσότερες νίκες»\nΚαλύτερος παιχνίδι το παιχνίδι θα γίνεται ο Ίκαρος Καλλιθέας σύμφωνα με τον Άαρον Μπέινς.\nΟ 25άχρονος σέντερ, που αναδείχθηκε μαζί με το Χέρνολντ Γκάρντενερ Χολ πολυτιμότερος παίκτης της 6ης αγωνιστικής της Α1, παραδέχθηκε πως δεν έχουν αξία οι προσωπικές διακρίσεις εάν δεν συνδυάζονται με νίκες της ομάδας του. «Το βραβείο του MVP δεν θα είχε καμία αξία, αν δεν είχε συνδυαστεί με την πρώτη μας νίκη. Στο προηγούμενο ματς με τον Άρη είχα πάλι υψηλό ranking, αλλά ήταν ανούσιο από τη στιγμή που είχαμε χάσει τη νίκη. Το πιο σημαντικό για εμένα είναι αυτό το αποτέλεσμα να μας δώσει την ώθηση να παίξουμε ακόμα καλύτερα και να πετύχουμε περισσότερες νίκες», ανέφερε χαρακτηριστικά.\nΣτη συνέχεια, τόνισε πως πιστεύει στις δυνατότητες του Ίκαρου Καλλιθέας, καθώς: «Έχουμε πολύ ταλέντο στην ομάδα, ο προπονητής και οι βοηθοί του κάνουν πολύ καλή δουλειά και θεωρώ ότι όσο περνάει ο καιρός θα γινόμαστε καλύτεροι».\nΟ Αυστραλός προχώρησε και σε ένα μίνι απολογισμό για τη μέχρι τώρα πορεία τους, αλλά και συνολικά την εικόνα του ελληνικού πρωταθλήματος. «Σίγουρα, δεν κάναμε καλό ξεκίνημα, αλλά έχουμε χρόνο για να ανακάμψουμε. Η Α1 είναι πολύ ανταγωνιστική λίγκα και μπορεί ο Παναθηναϊκός με τον Ολυμπιακό να ξεχωρίζουν, αλλά σε όλες τις ομάδες γίνεται πολύ καλή δουλειά. Κάθε αγωνιστική υπάρχουν συναρπαστικά παιχνίδια, όπως για παράδειγμα το δικό μας με τον Κολοσσό που κρίθηκε στην τρίτη παράταση, κάτι που ανεβάζει το ενδιαφέρον του κόσμου. Είμαι βέβαιος ότι θα ακολουθήσουν πολλά συναρπαστικά παιχνίδια και από την πλευρά της η ομάδα μου θα κάνει ό,τι είναι δυνατόν για να πετύχει πολλές νίκες».\n8 λεπτά πριν Football League – Αποφάσεις Μονομελούς: Πρόστιμο και απαλλαγή\n37 λεπτά πριν Άνοιξε η ηλεκτρονική πλατφόρμα για την πρώτη κατοικία των ευάλωτων νοικοκυριών


Oι δυνατοτητές μας - www.bfphellas.gr\nΤο προσωπικό της εταιρείας μας αποτελείται από Έλληνες επιστήμονες με ιδιαίτερη εξειδίκευση σε νέες τεχνολογίες.\nΣτη BFP hellas, η λειτουργικότητα των προϊόντων καθορίζεται με βάση τις ανάγκες του πελάτη. Προσφέρουμε έτοιμες λύσεις, εμπορικά αξιοποιήσιμες, σχεδιάζοντας προϊόντα και υπηρεσίες, που πληρούν προκαθορισμένες απαιτήσεις. Και αυτό διότι, τόσο τα κριτήρια επιλογής των πρώτων υλών, όσο και η τεχνολογία που εφαρμόζουμε είναι αδιαμφισβήτητα θεμέλια της τεχνογνωσίας και της ανταγωνιστικότητας της BFP hellas.\nΣτο στάδιο του σχεδιασμού οποιουδήποτε προϊόντος λαμβάνονται υπ’ όψιν όχι μόνο οικολογικές παράμετροι, όπως η κατανάλωση ενέργειας, ή η χρήση ανακυκλούμενων πρώτων υλών, αλλά και εμπορικές, όπως η καθετοποίηση της παραγωγικής διαδικασίας, η μείωση του κόστους εφαρμογής και η αποφυγή πολύπλοκων διεργασιών με τελικό στόχο την υψηλότερη δυνατή σχέση αξίας-κόστους για τον πελάτη.\nΙδιαίτερα, οι ευκαιρίες που προσφέρει η νανοτεχνολογία είναι αναρίθμητες. Όπως και οι δυνατότητές μας. Καινούρια υλικά και πρωτότυπες ιδέες μπορούν να συνδυαστούν αρμονικά με το υψηλό επίπεδο τεχνογνωσίας της BFP hellas, ώστε να προκύψουν καινοτόμα προϊόντα και επαναστατικές εφαρμογές.\nΣτη BFP hellas είμαστε υπερήφανοι κάθε φορά που βοηθάμε στο να γίνει πράξη μια πρωτότυπη ιδέα, είτε με τη μορφή ανάπτυξης συστημάτων, είτε με τη μορφή τελικού προϊόντος, είτε με τη μορφή κάποιας υπηρεσίας. Και ακόμα πιο υπερήφανοι, όταν πελάτες μας από όλον τον κόσμο μας εμπιστεύονται ακριβώς για αυτό: να βρίσκουμε λύσεις.


Πουλερικά – Ας κάνουμε την ζωή μας καλύτερη…\nPosted on Δεκέμβριος 17, 2009 Δεκέμβριος 19, 2009\nΣε λίγες μέρες οι καμπάνες θα ηχήσουν χαρμόσυνα, μεταφέροντας απ’ άκρη σ΄άκρη το μήνυμα της χαράς και της ελπίδας, της «Γέννησης του Μικρού Χριστού». Βδομάδες τώρα πόλεις και χωριά, σπίτια – δρόμοι – βιτρίνες έχουν φορέσει τα γιορτινά τους για την πιο τρυφερή, ρομαντική και χλιδάτη γιορτή του χρόνου. Oι προετοιμασίες για το βράδυ της παραμονής αλλά και για το γεύμα των Χριστουγέννων έχουν ξεκινήσει. Είτε το τραπέζι μας στρωθεί μόνο για την οικογένεια είτε φιλοξενήσει φίλους, σίγουρα θα είναι πλούσιο τόσο σε γεύσεις και αρώματα όσο και σε εμφάνιση. Έχοντας ήδη συντάξει το μηνιαίο ισορροπημένο διατροφικό μενού της οικογένειας, μπορώ να σας διαβεβαιώσω ότι με προβλημάτισε το τι θα ετοιμάσω για όλα αυτά τα γιορτινά γεύματα που ξεκινούν την παραμονή των Χριστουγέννων και ολοκληρώνονται την επομένη της Πρωτοχρονιάς. Οι επιλογές είναι τέτοιες, ώστε να ικανοποιήσουν όλα τα γούστα και ηλικίες της οικογένειας. Η Μαριλένα και η Αφροδίτη λατρεύουν τη σούπα γαλοπούλας με κριθαράκι και αυγολέμονο. Ο Γιώργος πάλι κλίνει προς τα ψητά και οι γαστριμαργικές του προτιμήσεις θα εκτιμήσουν την πολιτογραφημένη ως «παραδοσιακή» πλέον γεμιστή γαλοπούλα, ενώ η Χριστίνα και ο Σπύρος θα ικανοποιηθούν με χοιρινό ψητό. Για να εξισορροπήσω δε όλη αυτή την έκρηξη χοληστερίνης, πρέπει να προσθέσω πλούσιες σαλάτες ( παντζαροσαλάτα με γιαούρτι, μπρόκολο, πατατοσαλάτα και πράσινες σαλάτες ωμών λαχανικών) ή δημιουργίες με λαχανικά (Σουφλέ σπανάκι, λαχανικά σοτέ και γιατί όχι κάποιο πουρέ πατάτας ή λαχανικών). Υποσχέθηκα ότι τα φετινά Χριστούγεννα θα είναι τα πιο ζεστα, γλυκά, εύγευστα και αρωματικά που έχουμε σαν οικογένεια ζήσει και θα μοιραστώ μαζί σας τόσο τα σχόλια όσο και τις εντυπώσεις, με την ευχή όλοι φέτος να βρούμε τον τρόπο και τη δύναμη να κάνουμε τα Χριστούγεννα μια πραγματικά ξεχωριστή περίοδο πλημυρισμένη από το άγγιγμα της τρυφερότητας και της αγάπης για όλους αυτούς που αγαπάμε. Και αυτό το πνεύμα της γιορτής να μας συντροφεύει όλες τις άλλες μέρες που θ’ ακολουθήσουν.\nΈχω δοκιμάσει αρκετές διαφορετικές συνταγές για γεμιστή γαλοπούλα, η συγκεκριμένη όμως συνταγή και ο τρόπος παρασκευής εκτός από νοστιμιά εγγυάται μια γαλοπούλα καλοψημένη και ζουμερή και είναι πλέον αυτή που χρησιμοποιώ. Continue reading «Χριστουγεννιάτικες Συνταγές»


Ζήσε Μάη …για το Leader - ΕΜΠΡΟΣ\nΑρχική ΚΟΙΝΩΝΙΑ Επίκαιρα Ζήσε Μάη …για το Leader\nΖήσε Μάη …για το Leader\nΕκκρεμεί η αναμόρφωση των προτάσεων – Πρόσκληση στην ΑΝΡΟ για σεμινάριο από το ΥΠΑΑΤ – Αυξήθηκε στα 55% η κρατική επιχορήγηση\nΑισιόδοξος ο διευθυντής της ΑΝ.ΡΟ Ε. Κεφαλίδης ότι το Leader Ροδόπης – Ξάνθης θα ξεπεράσει τα 16 εκ. ευρώ\nΣε ρυθμούς χελώνας προχωρά η διαχειριστική διαδικασία του προγράμματος Leader και η Προκήρυξη που θα είναι ενιαία για όλη την Ελλάδα και θα αναρτηθεί στην Ενιαία Αρχή Προκηρύξεων. Σύμφωνα με τις πιο αισιόδοξες προβλέπει των τεχνοκρατών αναμένεται περί τα τέλη Απριλίου.\nΕκκρεμεί η αναμόρφωση των προτάσεων – Πρόσκληση στην ΑΝΡΟ για σεμινάριο από το ΥΠΑΑΤ\nΠρόσκληση για σεμινάριο στην Αθήνα, έλαβε η Αναπτυξιακή Ροδόπης (ΑΝ.ΡΟ.) που διαχειρίζεται το Leader Ροδόπης και Ξάνθης ύψους 9.400.000 ευρώ σύμφωνα με την πρώτη κατανομή. Όπως εξηγεί ο Διευθυντής της ΑΝΡΟ κ. Στάθης Κεφαλίδης το σεμινάριο θα αφορά κατάρτιση των στελεχών όλων των Φορέων Διαχείρισης Leader στα νέα δεδομένα. Συγκεκριμένα 2 – 3 στελέχη κάθε Αναπτυξιακής θα καταρτιστούν στο ζήτημα των αναμορφώσεων που πρέπει να γίνουν στις προτάσεις του με βάση το ποσό που έλαβαν στην πρώτη κατανομή. Ειδικότερα η ΑΝ.ΡΟ υπέβαλε προτάσεις ύψους 16 εκ. ευρώ και της εγκρίθηκαν 9,4 εκ. ευρώ και ως εκ τούτου πρέπει οι προτάσεις της να αναμορφωθούν σ’ αυτό το ποσό. Επίσης το σεμινάριο θα περιλαμβάνει και ενημέρωση ως προς την ηλεκτρονική πλατφόρμα καθώς η υποβολή των αιτήσεων των ενδιαφερομένων επενδυτών θα γίνεται μόνο ηλεκτρονικά. Πρόκειται για μια αλλαγή που θα εφαρμοστεί για πρώτη φορά. Επίσης όπως ανέφερε ο κ. Κεφαλίδης αυξήθηκε και το ποσοστό της κρατικής επιχορήγησης από 45% στα 55% και αυτό είναι κάτι πολύ θετικό.\nΟι δήμοι της Ξάνθης περιμένουν τις εγκρίσεις των προϋπολογισμών τους για να βάλουν τα λεφτά στην ΑΝΡΟ\nΚι ενώ από την ΑΝΡΟ περιμένουν τον προσδιορισμό της ημερομηνίας του σεμιναρίου οι δήμοι της Ξάνθης περιμένουν τις εγκρίσεις των προϋπολογισμών τους για να καταβάλλουν το ποσό των 10.000 ευρώ έκαστος και να αγοράσουν 2.500 μετοχές ώστε να συμμετέχουν στην αύξηση του μετοχικού κεφαλαίου της ΑΝΡΟ. Οι εγκρίσεις – σύμφωνα με τα ισχύοντα – αναμένονται περί το τέλος Φεβρουαρίου.\nΑισιόδοξος ο διευθυντής της ΑΝΡΟ ότι το Leader Ροδόπης – Ξάνθης θα ξεπεράσει τα 16 εκ. ευρώ\nΟ κ. Κεφαλίδης μιλώντας στο «Ε’ εξέφρασε την αισιοδοξία του ότι το πρόγραμμα θα τρέξει ομαλά και σύμφωνα με την εκτίμησή του θα ξεπεράσει τα 16 εκ. ευρώ. Όπως είπε: «Το Leader είναι ένα πρόγραμμα που δεν έχει αλλάξει η δομή του τα 15 – 20 χρόνια που έχω εμπειρία. Είναι τεχνοκρατικό και απρόσωπο και δεν χωρά πολιτική παρέμβαση. Η ΑΝΡΟ είναι ένας πιστοποιημένος φορέας, έχει τεχνογνωσία και έμπειρα στελέχη και έχει περάσει με επιτυχία 16 ελέγχους τα 4 τελευταία χρόνια σε οικονομικό και διαχειριστικό επίπεδο από την Ε.Ε., το ΣΔΟΕ και το υπουργείο. Δεν σου δίνουν να διαχειριστείς 10 εκ. ευρώ αν δεν κάνουν φύλλο και φτερό τα οικονομικά σου και αυτό είναι το σωστό…», σημειώνει ο κ. Κεφαλίδης.\nΠροηγούμενο άρθρο Καραμπίνης δείχνει Ζεϊμπέκ για την κατάργηση του Διδασκαλείου\nΕπόμενο άρθρο Τελευταία παράταση υποβολής δηλώσεων Κτηματολογίου για την Ξάνθη\nΤο Θέατρο Σκιών ενώνει Ανατολή με Δύση Ο Καραγκιόζης είναι μια αρχαία μεγάλη μου αγάπη, α…


Βασιλικη - Ελληνικη λογοτεχνια (BKS.0029477)\nΑρχική > Βιβλία > Πεζογραφία > ΒΑΣΙΛΙΚΗ\nΝΙΚΟΛΟΠΟΥΛΟΥ ΒΑΣΩ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΝΙΚΟΛΟΠΟΥΛΟΥ ΒΑΣΩ\nΈνας μονόλογος. Μια απολογία χωρίς ένοχο. Ένα τέλος αναπάντεχο που δεν είναι ούτε τιμωρία ούτε κατάληξη, είναι η φυσική ροή των πραγμάτων. Η Βασιλική μιλάει για να μη χάσει τα λογικά της. Μιλάει θαρρείς με τις γυναίκες, όλες τις γυναίκες και, κάποτε κάποτε, είναι αυτή όλες οι γυναίκες που μιλούν.\nΈνας κώδικας αφήγησης που περνάει απ' τη βιογραφία και την αναπαράσταση στο διαχρονικό, στην ποιητική της μοίρας. Ένας λόγος λιτός, δυνατός, τολμηρός. Η συγγραφέας απλώνει τα τραχιά μα συνάμα αδιόρατα, διάφανα σχεδόν, νήματα της ύπαρξης μέσα από εικόνες και λέξεις και σε καλεί να ακουμπήσεις τον ανεπαίσθητο αλλά συγκλονιστικό ρυθμό τους.\n8.08 € -20% = 6.46 €\nΒΑΣΙΛΙΚΗ BKS.0029477 ΝΙΚΟΛΟΠΟΥΛΟΥ ΒΑΣΩ ΝΙΚΟΛΟΠΟΥΛΟΥ ΒΑΣΩ ΕΛΛΗΝΙΚΗ ΛΟΓΟΤΕΧΝΙΑ ΒΑΣΙΛΙΚΗ\n5.17 ΕΛΛΗΝΙΚΗ ΛΟΓΟΤΕΧΝΙΑ


Nokia Lumia 930 με τιμή 599 ευρώ και Lumia 630 με τιμή 159 ευρώ στη Γερμανία | Techblog.gr\nΤετάρτη, 23/04/2014 · Κώστας Βλαχάκης Nokia Nokia Lumia Nokia Lumia 630\nΤο νέο Nokia Lumia 930 έχει τιμή 599 ευρώ για προπαραγγελία σε κατάστημα της Γερμανίας και το δίκαρτο Nokia Lumia 630 στα MediaMarkt.de έχει τιμή 159 ευρώ. Για να κάνετε τις συγκρίσεις το γερμανικό κατάστημα που πουλάει το Lumia 930 έχει το Galaxy S5 με τιμή 700 ευρώ και το HTC One (M8) με 650 ευρώ.\nΜέχρι σήμερα δεν έχουμε πληροφορίες σχετικά με την κυκλοφορία και την τιμή των Nokia Lumia 930 και Lumia 630 στην Ελλάδα. Ανυπομονείτε;\nΑυτα ειναι παραδειγματα 😉\nΕιδικα το 930 απιστευτο……και σε τιμη οκ ακριβη μεν αλλα 100€λιγοτερα τα οποια θα φανουν και στο skroutz…\nΤελικά, το 630, ambient light sensor έχει; Εμένα με ενόχλησε κυρίως η απουσία του πλήκτρου κάμερας αλλά και η χαμηλή ram.\nΤο 930 φαντάζομαι θα είναι κόσμημα. Τόσα λεφτά όμως θεωρώ πως δεν αξίζουν για μια συσκευή τηλεφώνου όσο… smart κι αν είναι αυτή.\nΔεν μπορω να καταλαβω γιατι τα lumia ειναι τοσο παχια???\nΓια καινούργιο κορυφαίο μοντέλο μια χαρά τιμή το 930…..γλιτώνεις και τα 50 euro για GPS.\nΤα χριστούγεννα με 400 μια χαρά θα είναι.\nt mono dilima pu exo st 930 einai t xroma n t paro…\n@Κωστα, είναι τόσο παχιά και γενικά πιο βαριά, γιατί πολύ απλά τα κινητά αυτά αντέχουν την κακομεταχείριση. Έχω το 920 και πραγματικά έχει τραβήξει τα πάνδεινα!!\nΤελείωσε η κοροϊδία με τα 400ρια και τα 500ρια εμένα δεν με ξαναπιάνουν κορόιδο και να τα χα δεν θα τους τα έδινα. Κινητό πάνω από 250 δεν ξαναπαίρνω. Όποιος μπορεί να περιμένει 1 με 1,5 χρόνο δικαιώνετε.\nΤί ακριβη τιμή ρε φίλε; πλάκα μας κάνετε; κοιταχτε λιγο πόσο έχουν άλλες ναυαρχιδες…. με ίδιο hardware… μην τρελαθούμε!!!\nΣπυρο αυτο κοιταμε κ το 1+ με καλυτερο hardware εχει την μιση τιμη.\nΚαι μην πεις αυτο ειναι εξαιρεση. Γιατι δεν κοιταω τα χειροτερα. Τα καλυτερα κοιταω…..\nΕδώ ρε παιδιά έβγαλαν One plus one με τέτοια χαρακτηριστικά και σε τέτοια προνομιακή τιμή και εσεις ακόμα το σκέφτεστε!?\nΈλεος πια…..να δίνεις 600αρια και 800αρια για κινητά!!!!\n@Nio το +1 το πουλάνε με “προσκληση” στα 270, δηλαδη άλλο ένα διαφημιστικό κόλπο από μια εταιρία που δε τη ξέρει ούτε η μάνα της. Μη συγκρίνουμε Zotye (κινέζικη αυτοκινητοβιομηχανία που δε τη ξέρει επίσης ουτε η μάνα της) με Mercedes και να λεμε “Οι μερσεντες ειναι ακριβότερες άρα είναι κλέφτες και ο Κινέζος είναι καλύτερος”. Αντικειμενικά το 930 είναι πολύ όμορφο και φθηνότερο από τις ναυαρχιδες των άλλων. Εξαιρούνται οι Κινέζοι που αντιγράφουν Κινέζους.\nΕδώ μιλάμε για ναυρχίδα της NOKIA, που ακόμα και ξεπουλημένη οι υλοποήσεις τις συγκρίνονται με καμία άλλη… Δείτε πως με τις δικές της προσθήκες (πλοήγηση, φωτογραφία και γενικά εφαρμογες) έχει μεταμορφώσει ένα ολόκληρο λειτουργικό σύστημα, που χωρίς αυτές θα ήταν εξαιρετικά ελλειπές… Και για την ναυαρχίδα της ζητάει 100Ε λιγότερα από τους άλλους μεγάλους. Ε, υπ’ αυτό το πρίσμα η τιμή είναι όντως καλή. Μην βάζετε άρα στην κουβέντα εταιρείες που βγήκαν χθές. Με άλλα λόγια δηλ, “μην τσιμπάτε το τυράκι”\nΝα κάνω μια ερώτηση και όποιος έχει μια γνώμη θα το εκτιμούσα. Εγώ ξέρω ότι επειδή η τεχνολογία αλλάζει συνεχώς, θα πρέπει να προτιμήσω το νεο nokia 630 από τα nokia 520 ή 625. Συμφωνείτε; Να προτιμήσω το νέο ως ”πιο φρέσκο” ή δεν μικρό το κακό και να πάω σε 520 ή 625 (ένα χρόνο μετά την έκδοσή τους); Ευχαριστώ.\nΤο 930 είναι πανέμορφο και μου αρέσει σε όλα τα χρώματα. Η τιμή σε σχέση με οτι μας έχουν συνηθίσει είναι καλύτερη, αλλά στην Ελλάδα όπως πάντα το περιμένουμε με καπελάκι, οπότε χλωμό το βλέπω να πέφτει κάτω από τα 679 ευρώ, όπως και το 920. Το καλό είναι οτι στη χώρα μας τα κινητά με wp, πεφτουν σχετικά γρήγορα οι τιμές στα online καταστήματα και το Σεπτέμβριο θα έχει μια χαρά τιμούλα.\nΕγώ πάντως θα πήγαινα σε 625 λόγω LED flash…\n@Manos εξαρτάται τι ζητάς.Αν σε ενδιαφέρει το φλάς στην κάμερα και η μπροστινή κάμερα τότε πήγαινε κατευθείαν στο 625.Το 630 είναι πιο δυνατό αλλά του λείπουν αυτά τα χαρακτηριστικά.Επειδή όμως τα Windows Phone τρέχουν σφαίρα και σε διπύρηνα με 512mb ram και παίρνουν αναβαθμίσεις για 3 χρόνια μετά την κυκλοφορία τους θα σου προτείνω το 625.\n@Chevelle & @nikos Ευχαριστώ για τη βοήθεια. Δεν είχα καθόλου υπ’ όψιν μου να πάρω πχ το 625 και ότι μπορώ να το αναβαθμίσω σε 8.1. Αφού είναι έτσι.. μια χαρά!\nΡε παιδιά αυτό το 630 εξωτερικά με έχει τρελάνει αλλά δεν μπορώ να φανταστώ ότι θα δώσω κοντά στα 200 ευρώ (Ελλάδα) και να μην παίζει όλες τις εφαρμογές είναι απαράδεκτο ξέρετε μήπως έχει ακουστεί κάτι σε midrange απ’ την Νόκια???\nΠαιδιά ήμουν Καλιφόρνια το Πάσχα και ο φίλος μου είχε το icon ακα 930..Όλα θετικά,σφαίρα,οθονη αλά galaxy s4,μπαταρία 2ημερο με αρκετά τηλεφωνα ,απλα έχει πολύ λιγες εφαρμογές ακόμη,ήθελα το candy crash ας πούμε και έφαγα άκυρο!κατα τα αλλά μόλις πεσει η τιμή απο χριστούγεννα θα το πάρω σίγουρα αν έχουν μπει και αλλες εφαρμογές και παιχνίδια αλλιως lg g flex σου έρχομαι!!!\n@magicweed 7 και γιατί δεν πέρνεις το 925 ή 920 απο το Σκρουτζ που τα πέσει όλα και ειναι καλύτερο ;\n@τασος αλήθεια δεν θα πάρεις το κινητο για το candy crash ; Υπάρχουν τόσα αντρικά παιχνίδια στο store όπως asphalt 8 dungeon hunter 4 και πολλά αλλά και προτιμας το candy crash\nΤο Nokia lumia 930 το έχω πάρει με το που βγεί (από skroutz) Έχω το 920 και το έχω αγαπήσει.\nΓια όσους επιθυμούν κινητό με top επεξεργαστική ισχύ και ram επιλέγουν το 930.Πραγματικα απίστευτο….για όσους επιθυμούν ένα κινητό που δεν κολλάει και smooth και καλή τιμή επιλέγουν ένα windows phone γενικά..εξαιρετικά και τα 2 πάντως.κατοχος lumia 710\nΤο 630 μπορώ να το αποκτήσω εύκολα (αυτός είναι ο σκοπός του άλλωστε) αλλά σίγουρα δεν με ενθουσιάζει. Το 930 είναι απλησίαστο, το 925 όμως ίσως πέσει σε μια τιμή που θα μπορώ να το αποκτήσω. Θα περιμένω.\nΩραίο το 930 , αλλά τα windows είναι epic fail. Είχα το 620 , απαράδεκτο σε όλα.\n@john φιλε ειμαστε στην 8.1 ηδη κ ερχονται k GDR.Αν για σενα τα win ειναι fail για μενα που χρησιμοποιω win ειναι κορυφαια αυτο ειναι επιλογες κ καθαρα υποκειμενικο.Κ ποτε δε θαλεγα το android fail για οποιοδηποτε λογο.Ξυπνατε πια κ μιλατε πιο ωριμα..δε μιλαμε για παιχνιδακια\nΏριμο είναι να εκφράζουν άποψη όσοι δοκίμασαν και τα δύο λειτουργικά που αναφέρεις και όχι να βαφτίζουν δήθεν “κορυφαία” vα ξέρουν καν τι προσφέρει ο ανταγωνισμός. Το ποσοστό άλλωστε των windows phone παγκοσμίως που είναι 4% τα λέει όλα.\nΔυσκολεύομαι να πιστέψω ότι υπάρχει άνθρωπος που χρησιμοποίησε wp και το βρήκε “epic fail” και “απαράδεκτο σε όλα”. Δεν μπόρεσε έστω να εκτιμήσει το γεγονός οτι τα wp κυλούν σαν γάργαρο νεράκι; Epic fail το σχόλιο του John.\nΕίχα το 620 και ήταν απαράδεκτο έγραψα , δεν προσέχεις τι διαβάζεις. Το νερό δεν ήταν καθόλου γάργαρο στο συγκεκριμένο κινητό. Για την ακρίβεια μόλις άνοιγα τον browser και το mail σερνόταν ,και από κάμερα άστα να πάνε.\nΤο “φθηνό” 520 πάντως κυλάει σαν… πάνω σε βαζελίνη :). Και στην πλοήγηση και στις εφαρμογές. Ούτε μου κόλλησε ποτέ, ούτε με έχει πετάξει ποτέ έξω από εφαρμογή. Άσε που εξοικειώθηκα από τις πρώτες ώρες χρήσης. Η κάμερα του είναι όπως είναι όλες οι κάμερες των 5mp μόνο που έχει και αρκετές καλές εφαρμογές της nokia. Το 620 όμως δεν το έχω πιάσει ποτέ στα χέρια μου.


The Greek Crisis: Επενδύσεις και φορολογία\nΗταν ασαφής ο πρωθυπουργός σε σχέση με το όραμά του για τη φορολογία, όπως το ανέφερε επιγραμματικά στην «Ημερίδα για την προώθηση των Επιχειρηματικών Συνεργασιών στην Ελλάδα». «Δεν το κρύβω», είπε, «ότι ήμουν πάντοτε υπέρ του 15% ενός ενιαίου flat rate tax. Δεν πρέπει, δηλαδή, η φορολογία να πλήττει την ανταγωνιστικότητα της οικονομίας». Εννοούσε ενιαίο συντελεστή φορολογίας όλους; Ή εννοούσε μόνο τις επιχειρήσεις, όπως ερμήνευσαν όλοι;\nΑν εννοούσε τη φορολογία των αδιανεμήτων κερδών, αυτές ήδη έχουν ενιαίο συντελεστή φορολόγησης. Η ανακολουθία εδώ, όμως, είναι ότι επί των ημερών αυτής της κυβέρνησης, ο φόρος επί των κερδών που μένουν στην επιχείρηση για επανεπένδυση αυξήθηκε από το 20% που ήταν το 2011 στο 26%. Αντιθέτως, μειώθηκε η φορολογία επί των κερδών που προορίζονται για... γιορτή και σχόλη. Ο φόρος στα μερίσματα μειώθηκε από το 25% στο 10%.\nΕννοούσε με το «ενιαίο» ο κ. Σαμαράς συνολική επιβάρυνση 15% μερισμάτων και αδιανεμήτων κερδών; Αυτό αφενός δεν επιδοτεί φορολογικά την επανεπένδυση των κερδών (κάτι που από το προηγούμενο φορολογικό νομοσχέδιο φάνηκε ότι δεν απασχολεί την κυβέρνηση) και αφετέρου είναι κοινωνικά άδικο. Δεν πρέπει τα εισοδήματα των πολιτών να φορολογούνται αναλόγως της πηγής. Κάθε υπεραξία που παράγεται πρέπει να φορολογείται με τους ίδιους συντελεστές, είτε αυτός είναι ένας –όπως υποστηρίζουν πολλοί νεοφιλελεύθεροι– είτε κλιμακωτοί, όπως υποστηρίζουν οι οπαδοί της «κοινωνικής δικαιοσύνης».


Newsletter 12/2013 – Κόμμα Πειρατών Ελλάδας – Pirate party of Greece\nΔημοσιεύτηκε από τον/την George Kissandrakis στις Κυριακή, 26 Μαΐου, 2013 Κυριακή, 26 Μαΐου, 2013\nΠρωτοποριακός τρόπος χρηματοδότησης εγκαινιάστηκε για το Κόμμα Πειρατών Ελλάδας (ΠΕΙΡ)!\nΆφησε τον υπολογιστή σου ανοιχτό και ενίσχυσε το ΠΕΙΡ! Διάβασε αναλυτικά για τη χρηματοδότηση με Litecoin\nΣυμμετοχή μελών του ΠΕΙΡ στις online μέσω Mumble προπαρασκευαστικές συζητήσεις που σκοπό έχουν την συγγραφή του καταστατικού του υπό σύσταση Ευρωπαϊκού Κόμματος Πειρατών – PPEU.\nΗ επόμενη συνάντηση έχει καθοριστεί για την Τρίτη 28/5/2013, και το κυρίως αντικείμενο προς συζήτησης είναι το μέγεθος της συνδρομής για το κάθε κόμμα-μέλος τους PPEU. https://ic.piratenpad.de/PPEU-Mumble3\nΣτις συζητήσεις αυτές μπορεί να συμμετέχει οποιοδήποτε μέλος του ΠΕΙΡ, και οι τελικές αποφάσεις θα ληφθούν στο επόμενο συνέδριο του PPEU τον Ιούλιο στην Πολωνία.


Πράγα: 4 ημέρες στη χιονισμένη τσέχικη πρωτεύουσα! - Voyaging The World\nBy Marios Bentsos 10/01/2022 in Ευρώπη, Πράγα, Τσεχία No Comments\nΤο ταξίδι μου στην Πράγα ήταν το «πρώτο» από πολλές απόψεις, το πρώτο ταξίδι στο εξωτερικό μετά τις αλλαγές που έχει φέρει η COVID-19 στις ζωές και στις συνήθειές μας, το πρώτο ταξίδι σε χώρα που δεν έχει ευρώ, το πρώτο μου χειμωνιάτικο ταξίδι. Κι ενώ ένας φόβος συνέχεια υπήρχε στο πίσω μέρος του μυαλού μου, για όλες αυτές τις πρωτιές, όλα ήταν τελικά καλύτερα απ’ ό,τι τα περίμενα. Με απαραίτητο “αξεσουάρ” τις μάσκες και τα αντισηπτικά, λίγες κορώνες και χρεωστική/πιστωτική κάρτα, ισοθερμικά, σκουφάκια και γάντια, όλες οι «πρωτιές» φάνταζαν παιχνιδάκι.\nΠρώτη φορά στην Πράγα και μάλιστα μήνα Δεκέμβριο ήταν τελικά η ιδανική επιλογή για μία ολοκληρωμένη γεύση της τσέχικης πρωτεύουσας. Η Πράγα, μία μεσαιωνική πόλη που την διασχίζει ο ποταμός Μολδάβας και με ένα από τα ομορφότερα ιστορικά κέντρα παγκοσμίως, είναι σίγουρα μία πόλη που αξίζει να ζήσεις τη χριστουγεννιάτικη ατμόσφαιρά της, τις παραδόσεις της κι ό,τι άλλο έχει να σου προσφέρει απλόχερα την γιορτινή περίοδο!\n1η μέρα: Μία απογευματινή βόλτα στα must see της Πράγας!\nΦτάνοντας απόγευμα στην Πράγα η καλύτερη επιλογή για να μην μείνεις απλά στο κατάλυμά σου είναι να επισκεφθείς τα must see του ιστορικού κέντρου. Στο ιστορικό κέντρο της Πράγας, όλοι οι δρόμοι οδηγούν στην Πλατεία της Παλιάς Πόλης με το Αστρονομικό Ρολόι και τον Ναό της Παναγίας του Τυν. Η Πλατεία είναι πάντα γεμάτη από επισκέπτες που θαυμάζουν τόσο το εξακοσίων ετών μεσαιωνικό Αστρονομικό Ρολόι, το οποίο κοσμείται από αγάλματα των 12 Αποστόλων και εμφανίζονται στο χτύπημα κάθε ώρας, όσο και την γοτθική εκκλησία του 14ου αιώνα της Παναγίας του Τυν. Όλα αυτά τα αξιοθέατα κατά την διάρκεια της εορταστικής περιόδου συνοδεύονται από τους αστραφτερούς χριστουγεννιάτικους στολισμούς, καθώς και από την καθιερωμένη χριστουγεννιάτικη αγορά, που βέβαια λόγω κορωνοιού ήταν αισθητά περιορισμένη.\nΠαρ’ όλα αυτά, το χριστουγεννιάτικο mood δεν περιορίζεται μόνο στην Πλατεία της Παλιάς Πόλης καθώς μπορείς να συναντήσεις διάσπαρτες γνωστές, αλλά και πιο ήσυχες Christmas markets, όπως αυτή στο Kampa Island. Μπορεί να είναι αρκετά μικρή, αλλά μπορείς να την συνδυάσεις με ένα ευχάριστο πέρασμα στην απέναντι πλευρά της Πόλης, την λεγόμενη περιοχή της Mala Strana, διασχίζοντας την διάσημη Charles Bridge. Στην αγορά του Kampa Island – όπως και στις περισσότερες εορταστικές αγορές- μπορείς να δοκιμάσεις παραδοσιακές γεύσεις στο χέρι και να ζεσταθείς με ένα ποτήρι svarak (= ζεστό κρασί) διαφορετικών αρωμάτων.\nΑπό την αγορά του Kampa Island σε απόσταση 3 λεπτών, θα βρεις τον διάσημο Τοίχο του Λένον, μία πιο εναλλακτική πλευρά της Πράγας. Ο Τοίχος ξεκίνησε σαν ένα σημείο μνείας προς τον καλλιτέχνη των Beatles μετά τον θάνατό του το 1980, ενώ στη συνέχεια εξελίχθηκε σε σημείο πολιτικής ευαισθητοποίησης κατά την κομμουνιστική περίοδο που βίωσε η χώρα.\nΚι αν αυτή η βόλτα σου άνοιξε την όρεξη για τσέχικες γεύσεις, το Pork’s είναι το μέρος για να κλείσει η 1η μέρα. Εκεί θα φας παραδοσιακές συνταγές, όπως χοιρινό κότσι και ζουμερό χοιρινό σνίτσελ, ενώ σίγουρα εάν είσαι φίλος της μπύρας, η Τσεχία είναι η ιδανική χώρα για εσένα, όπου η μπύρα ρέει άφθονη και κυμαίνεται σε ουτοπικά χαμηλές τιμές.\nFun Fact: Ενώ πολλοί είναι αυτοί που πιστεύουν πως χώρες όπως η Γερμανία και η Αυστρία διαθέτουν την πρωτιά στην κατανάλωση μπύρας, η Τσεχία είναι εδώ για να τους διαψεύσει, καθώς κατέχει με διαφορά την υψηλότερη κατά κεφαλήν κατανάλωση μπύρας διεθνώς με 188.6 λίτρα/χρόνο! (στοιχεία 2019).\n2η Μέρα: Όλα τα παραμύθια έχουν το κάστρο τους!\nΕίναι γεγονός ότι τα κάστρα αποπνέουν μία ρομαντική διάθεση, μία αίσθηση ότι πρωταγωνιστείς σε ταινία της Disney και σίγουρα όλα αυτά θα τα νιώσεις και στο Κάστρο της Πράγας. Όποια εποχή κι αν το επισκεφθείς θα ενθουσιαστείς από την αριστοκρατική του όψη, την ιδιαίτερη αρχιτεκτονική του καθώς και από τα ιστορικά του στοιχεία. Κτισμένο τον 9ο αιώνα και αναγνωρισμένο από το βιβλίο Guinness ως το μεγαλύτερο ιστορικά κάστρο παγκοσμίως είναι ένα από τα σημαντικότερα και ομορφότερα μέρη που έχει να προσφέρει η πρωτεύουσα της Τσεχίας.\nΜέσα από τα τείχη της καστροπολιτείας θα βρεις αριθμό εκκλησιών με σημαντικότερες τον Γοτθικό Καθεδρικό Ναό του Αγίου Βίτου (St. Vitus Cathedral) και την Βασιλική του Αγίου Γεωργίου (St. George’s Basilica), η οποία είναι η παλαιότερη εκκλησία που έχει διατηρηθεί εντός του Κάστρου της Πράγας.\nΕκτός από τους ιδιαίτερους ναούς, στο Κάστρο έχεις τη δυνατότητα να επισκεφθείς το Παλιό Βασιλικό Ανάκτορο (Old Royal Palace) και να θαυμάσεις το εντυπωσιακό εσωτερικό του και την Golden Lane, η οποία ουσιαστικά είναι μία «γειτονιά» στην οποία άλλοτε κατοικούσαν υπερασπιστές του Κάστρου όπως υπηρέτες, χρυσοχόοι και σκοπευτές.\nΗ Golden Lane κατοικούνταν μέχρι τον Β’ Παγκόσμιο Πόλεμο και μέχρι σήμερα έχει διατηρήσει τη γραφικότητά της, ενώ ιδιαίτερο χαρακτηριστικό της είναι ότι στο Νούμερο 22 έμεινε, από το 1916 μέχρι το 1917, ο διάσημος συγγραφέας Franz Kafka. Το Κάστρο κοσμούν και υπέροχοι κήποι, οι οποίοι όμως είναι ανοιχτοί προς το κοινό από τον Απρίλιο μέχρι τον Οκτώβριο. Εξαίρεση σε αυτόν τον κανόνα αποτελεί ο κήπος Garden on the Bastion στην δυτική πλευρά του Κάστρου, ο οποίος είναι ανοιχτός προς τους επισκέπτες όλο το χρόνο.\nInfo: Το εισιτήριο για τα σημεία ενδιαφέροντος του Κάστρου είναι ιδιαίτερα οικονομικό (250 CZK/10 ευρώ πλήρες εισιτήριο, 125 CZK/5 ευρώ μειωμένο εισιτήριο, 500 CZK/20 ευρώ οικογενειακό) και συμπεριλαμβάνει την είσοδο στα παρακάτω: St. Vitus Cathedral, St. George’s Basilica, Golden Lane και Old Royal Palace (Prague Castle Circuit Ticket). Στο εν λόγω εισιτήριο δεν συμπεριλαμβάνεται ο Νότιος Πύργος του Καθεδρικού. Παρόλο που το Κάστρο είναι ένα από τα διασημότερα αξιοθέατα της Πράγας, η αγορά εισιτηρίου επί τόπου – ειδικά εάν φτάσεις νωρίς το πρωί- δεν είναι καθόλου χρονοβόρα διαδικασία.\nΑφήνοντας πίσω το Κάστρο του παραμυθιού σου, όλες οι κατευθύνσεις δείχνουν τον Petrin Hill και τον Petrin Lookout Tower. Αφού βγεις από την καστροπολιτεία και καταλήξεις στα γραφικά σκαλοπάτια Zámecké schody, η απόσταση για να φτάσεις στον Petrin Lookout Tower είναι 25 λεπτά. Μπορεί η ανάβαση να σε κουράσει, αλλά η ατμόσφαιρα του πάρκου καθώς και η θέα από τον πύργο θα σε αποζημιώσουν και με το παραπάνω. Ο Petrin Tower χτίστηκε το 1891, έχει ύψος 58.70 μέτρα και 299 σκαλοπάτια καταλήγουν στην κορυφή του. Εμπνευσμένος σημαντικά από τον Παριζιάνικο Πύργο του Eiffel, ο πύργος του Petrin Hill είναι ένα από τα πιο γνωστά σημεία της Πράγας για να θαυμάσεις όλη την πόλη διακρίνοντας εύκολα το μεγαλοπρεπές Κάστρο, την Charles Bridge και πολλά άλλα αξιοθέατα. Οπότε εάν δεν έχεις πρόβλημα με τα ύψη, μην παραβλέψεις να τον επισκεφθείς!\nInfo: Η είσοδος στον Petrin Lookout Tower είναι αρκετά οικονομική (150 CZK/6 ευρώ πλήρες εισιτήριο, 100 CZK/4 ευρώ μειωμένο εισιτήριο, 350 CZK/14 ευρώ οικογενειακό πακέτο).\nΤελευταίος προορισμός για την ημέρα είναι το Dancing House. Είναι ένα αντισυμβατικό αρχιτεκτονικά κτήριο, σχεδιασμένο από τον Κροάτη-Τσέχο αρχιτέκτονα Vlado Milunić και τον Καναδοαμερικανό αρχιτέκτονα Frank Gehry. To έργο ολοκληρώθηκε το 1996, ενώ από το 2016 στο κτήριο θα βρεις ξενοδοχειακά δωμάτια και σουίτες, εστιατόριο στον 7ο όροφο, «γυάλινο» μπαρ στον 8ο όροφο καθώς επίσης μέσα στο κτήριο στεγάζεται και art gallery. Παρόλη την κριτική που δέχθηκε το αρχιτεκτόνημα ως κάτι παράταιρο σε σχέση με την παραδοσιακή και κλασική όψη της Πράγας, είναι άξιο θαυμασμού και φωτογράφισης.\n3η Μέρα: Συνδυασμός κλασικού και σύγχρονου!\nΗ Πράγα μπορεί να αποτελεί μία ιδιαίτερη αρχιτεκτονικά πρωτεύουσα, αλλά όπως είναι φυσικό κρύβει και πιο σύγχρονα σημεία ενδιαφέροντος, τα οποία συνδυάζονται αρμονικά με το κλασικό της ύφος. Πρώτη βόλτα της ημέρας είναι ανάμεσα στα στενά της «Μικρής Βενετίας» της Πράγας. Βρίσκεται στην πλευρά Lesser Town της Charles Bridge και αποτελεί ένα από τα πιο ρομαντικά σημεία της πόλης, στο οποίο μπορείς να απολαύσεις και βαρκάδα με πλοιάριο, ακόμα και με γόνδολα.\nΣυνεχίζοντας τη βόλτα προς το καλύτερο μέρος για πρωινό, θα φτάσεις στο Kampa Park και θα αντικρίσεις ένα αρκετά περίεργο υπαίθριο έργο τέχνης, αυτό των Crawling Babies του Τσέχου γλύπτη David Cerny. Αυτά τα γιγάντια μπρούτζινα αγάλματα μωρών, των οποίων τα πρόσωπα έχουν αντικατασταθεί από barcodes, είναι σίγουρα άξια θαυμασμού.\nΔιασχίζοντας το υπόλοιπο πάρκο θα φτάσεις στο καλύτερο σημείο για το πρωινό σου, αναγκαίο για να πάρεις δυνάμεις για την ημέρα που έρχεται, κι αυτό το μέρος δεν είναι άλλο από το Café Savoy. Ένα εστιατόριο με αστέρι Michelin, αλλά με απόλυτα προσιτές τιμές για την ποιότητά του, είναι μία από τις καλύτερες επιλογές για όλα τα γεύματα της ημέρας. Αν το προτιμήσεις για πρωινό, δοκίμασε τον Café au Lait Savoy, ενώ οι αλμυρές ή/και οι γλυκές επιλογές του, σίγουρα δεν θα σε απογοητεύσουν.\nΠαρόλο που η μέρα ξεκίνησε από την πλευρά της περιοχής της Mala Strana, η υπόλοιπη μέρα θα αφιερωθεί στην απέναντι όχθη του Μολδάβα ξεκινώντας με την διάσχιση της Charles Bridge και την επίσκεψη στο Μουσείο της Charles Bridge. Το μουσείο βρίσκεται ακριβώς δίπλα από τον Πύργο της Παλιάς Πόλης και είναι αφιερωμένο στην εξέλιξη της παλαιότερης γέφυρας που διασχίζει τον Μολδάβα ποταμό (1402). Ιστορικά, η γέφυρα αυτή συνέδεε το Κάστρο της Πράγας με την Παλιά Πόλη. Η επίσκεψη στο μουσείο είναι σύντομη και συγχρόνως ενδιαφέρουσα για την πορεία ενός από τα πιο εμβληματικά αξιοθέατα της Πράγας.\nTip: Η είσοδος στο μουσείο είναι οικονομική (ενήλικες: 170 CZK/6.85 ευρώ, παιδιά και υπερήλικες: 70 CZK/2.82 ευρώ, οικογενειακή προσφορά για δύο ενήλικες και δύο παιδιά μέχρι 15 ετών: 320 CZK/12.90 ευρώ), ενώ η είσοδος είναι δωρεάν εάν έχεις ήδη επισκεφθεί το Κάστρο κι έχεις επιλέξει το Prague Castle Circuit Ticket.\nΣυνεχίζοντας τη βόλτα στην Παλιά Πόλη, περνώντας από την συνεχώς ζωντανή Old Town Square θα κατευθυνθείς προς τον The Powder Tower. Ο εν λόγω γοτθικού τύπου πύργος, αποτελεί μία από τις 13 αυθεντικές πύλες της πόλης και σήμερα αποτελεί την είσοδο προς τη Νέα Πόλη. Τον 17ο αιώνα ο Πύργος λειτουργούσε κι ως αποθήκη πυρίτιδας (gunpowder) κι έτσι προέκυψε και το όνομά του. Κι αφού ο Powder Tower είναι η είσοδος προς τη Νέα Πόλη είναι και το σημείο που αρχίζουν οι αντιθέσεις και οι συνδυασμοί του κλασικού και του σύγχρονου.\nΈνα σημείο ενδιαφέροντος που αποδεικνύει αυτήν την εναλλαγή είναι το γλυπτό του διάσημου συγγραφέα Franz Kafka. Το λεγόμενο Franz Kafka’s Rotating Head αποτελεί κι αυτό έργο του David Cerny και αποτελείται από 42 περιστρεφόμενα πάνελ από ανοξείδωτο ατσάλι, τα οποία κινούνται αυτοβούλως, χωρίς κάποιο συγκεκριμένο πρόγραμμα. Ενώ στην αρχή η συγκεκριμένη απόδοση μίας τόσο σημαντικής προσωπικότητας, κατά αυτόν τον τρόπο, φαντάζει περίεργη, τελικά είναι πολύ καλά μελετημένη αποδίδοντας περιγραφικά την ψυχοσύνθεση του συγγραφέα, ο οποίος χαρακτηριστικά προσπαθούσε να καταλάβει τον εαυτό του μέσα στον κόσμο και στις νόρμες του.\nΚι αν αυτή η σύγχρονη ματιά της πόλης σου φαίνεται κάπως απότομη, το καλύτερο που έχεις να κάνεις είναι να κατευθυνθείς προς την Charles Square (Κarlovo Namesti), μία μεσαιωνική πλατεία-πάρκο στην οποία φιλοξενείται το 14ου αιώνα Δημαρχείο της Νέας Πόλης, καθώς και η μπαρόκ εκκλησία του Αγίου Ιγνατίου, η οποία είναι εντυπωσιακή τόσο εξωτερικά όσο και εσωτερικά. Αφού κάνεις τη βόλτα σου στο πάρκο, σειρά έχει η 2η διασημότερη πλατεία της Πράγας: η Wenceslas Square. Η Wenceslas Square αποτελεί ένα πιο εμπορικό κομμάτι της πόλης, με καταστήματα να την περιβάλλουν, συνδυάζοντας το χαρακτηριστικό ύφος της Πράγας με το σύγχρονο τρόπο ζωής. Κατά την εορταστική περίοδο, στην πλατεία θα βρεις μία από τις πιο γνωστές και πολυσύχναστες χριστουγεννιάτικες αγορές με stands με τοπικές λιχουδιές, ζεστά ροφήματα καθώς και ιδανικά αναμνηστικά δώρα.\nΔιασχίζοντας τη μεγαλοπρεπή Wenceslas Square δεν γίνεται να μην παρατηρήσεις το επιβλητικό κτήριο στο τέλος του δρόμου. Πρόκειται για το Εθνικό Μουσείο της Πράγας (Narordni Muzeum), το οποίο εάν μία φορά σε εντυπωσιάσει η εξωτερική του όψη, το εσωτερικό του θα σε αφήσει άφωνο. Εντυπωσιακές τοιχογραφίες, μαρμάρινες σκάλες, χρυσές λεπτομέρειες και μια ιδιαίτερη γυάλινη οροφή σε συνδυασμό με ενδιαφέρουσες εκθέσεις που φιλοξενούνται στο μουσείο είναι ο κορυφαίος προορισμός της ημέρας. Οι εκθέσεις δεν είναι μόνιμες, ενώ ποικίλλουν τα αντικείμενα ενδιαφέροντος, από φυσική ιστορία και εξέλιξη μέχρι αφιέρωμα σε Τσέχους συνθέτες και την τσέχικη ιστορία του 20ου αιώνα.\nInfo: Το αντίτιμο για την είσοδο στο μουσείο είναι προσιτό (ενήλικες: 250 CZK/10.08 ευρώ, μειωμένο: 150 CZK/6.05 ευρώ, παιδιά μέχρι 15 ετών δωρεάν), ενώ σε περίπτωση ηλεκτρονικής αγοράς εισιτηρίου, το εισιτήριο είναι ενεργό για 30 ημέρες μετά από την αγορά του. Προς διευκόλυνση των ταξιδιωτών, το μουσείο διαθέτει γκαρνταρόμπα και ερμάρια για την αποθήκευση των προσωπικών αντικειμένων.\nΜία μέρα δεν γίνεται να κλείσει χωρίς βραδινό και τι καλύτερο από παραδοσιακές τσέχικες γεύσεις; Στο U Mecenase θα γευτείς παραδοσιακά πιάτα, όπως Svíčková και Goulash, φυσικά συνοδευόμενα με παγωμένη τσέχικη μπύρα.\n4η μέρα: «Γράφοντας» τα τελευταία χιλιόμετρα!\nΞυπνώντας στην Πράγα κατά τους χειμερινούς μήνες, δεν είναι απίθανο να αντικρίσεις ένα πανέμορφο χιονισμένο τοπίο. Σε καμία περίπτωση δεν αποτελεί αποτρεπτικός παράγοντας για να κάνεις όσα είχες προσθέσει στο πρόγραμμά σου, ίσα ίσα το χιόνι τα κάνει αυτομάτως πιο παιχνιδιάρικα και ρομαντικά συγχρόνως. Και τι πιο ωραίο να ξεκινήσεις μια χιονισμένη μέρα στην Πράγα με μία επίσκεψη στο Letna Park;\nΤο Letna Park βρίσκεται στον Letna Hill και προσφέρει ειδυλλιακή θέα προς τον Μολδάβα και την Παλιά Πόλη. Μέσα στο πάρκο υπάρχουν διάφορα σημεία ενδιαφέροντος, όπως ο Μετρονόμος της Πράγας, ο οποίος αντικατέστησε ένα άγαλμα του Στάλιν το οποίο καταστράφηκε το 1962, το Hanavský Pavilion ένα ιδιαίτερο κτήριο το οποίο λειτουργεί ως εστιατόριο και αποτελεί το ιδανικό σημείο για φωτογραφίες με θέα την πόλη καθώς και το παλαιότερο καρουζέλ της Ευρώπης.\nΑφού κάνεις τη βόλτα σου στο πάρκο, στα 5 λεπτά θα βρεις το Café Letka, ένα ιδιαίτερο και pet-friendly café για να απολαύσεις το ζεστό σου καφέ και σίγουρα να δοκιμάσεις κάποια από τα πεντανόστιμα γλυκά και αλμυρά πιάτα του.\nΈχοντας πάρει την απαραίτητη δόση καφεΐνης, φαγητού και φυσικά ζεστασιάς, σειρά έχει η εξερεύνηση της Εβραϊκής Συνοικίας (Josefov) της τσέχικης πρωτεύουσας. Το άλλοτε εβραϊκό γκέτο της Πράγας, σήμερα αποτελεί μία καλοδιατηρημένη συνοικία με πολλά σημεία ενδιαφέροντος, όπως το Εβραϊκό Μουσείο της Πράγας, η Ισπανική Συναγωγή, το Socha Franze Kafky –άλλο ένα άγαλμα αφιερωμένο στον Franz Kafka, καθώς ο γνωστός συγγραφέας γεννήθηκε σε αυτήν τη συνοικία-, το Εβραϊκό Δημαρχείο, το Παλιό Εβραϊκό Κοιμητήριο (15ος -18ος αιώνας) το οποίο αποτελεί το παλαιότερο διατηρηθέν εβραϊκό νεκροταφείο, η Old-New Συναγωγή, που είναι το παλαιότερο μνημείο της Συνοικίας και παράλληλα η πιο παλιά και ακόμα ενεργή συναγωγή στην Ευρώπη και πολλά άλλα. Χαρακτηριστικό της συγκεκριμένης Εβραϊκής Συνοικίας είναι ότι κατά την διάρκεια του Β’ Παγκοσμίου Πολέμου, η Συνοικία διατηρήθηκε υπό τις διαταγές του Χίτλερ, έτσι ώστε να αποτελεί «Μουσείο μίας Εξαφανισμένης Φυλής» και για αυτό το λόγο μεταφέρθηκαν και πολλά άλλα εβραϊκά τεχνουργήματα από όλη την Ευρώπη.\nInfo: H περιπλάνηση στην Εβραϊκή Συνοικία είναι μία must εμπειρία κατά την διάρκεια μιας επίσκεψης στην Πράγα και μπορεί να γίνει υπό την μορφή απλής βόλτας είτε με την είσοδο σε σημεία ενδιαφέροντος αντί αντιτίμου, τα οποία μπορείς να βρεις εδώ.\nΚι ενώ κάποιος θα περίμενε όλα τα αρχιτεκτονήματα και στοιχεία της εβραϊκής κουλτούρας να είναι συγκεντρωμένα στην Εβραϊκή Συνοικία, αυτό δεν αποτελεί πραγματικότητα στην Πράγα, καθώς η Jubilee Synagogue –αλλιώς γνωστή και ως Jerusalem Synagogue λόγω της θέση της στην οδό Ιερουσαλήμ- απέχει 17 λεπτά από την Συνοικία. Με σκοπό να προσεγγίσεις την Συναγωγή, θα διασχίσεις την οδό Parizska, έναν δρόμο αφιερωμένο στους ακριβούς οίκους μόδας και τις ευφάνταστες και ακριβές βιτρίνες. Φτάνοντας στη Jubilee Synagogue, η οποία είναι κτισμένη στις αρχές του 20ου αιώνα με έκδηλα art nouveau και πιο ανατολίτικα στοιχεία, θα σαστίσεις από το μέγεθος του κτηρίου, τα απρόσμενα χρώματα και το αρχιτεκτονικό του ενδιαφέρον σε σχέση με το ύφος των υπόλοιπων κτηρίων της γειτονιάς.\nΤο υπόλοιπο της ημέρας σου θα μπορούσες να το αφιερώσεις σε ψώνια για τα αγαπημένα σου πρόσωπα, κάνοντας μία βόλτα στην Wenceslas Square και τα καταστήματα που βρίσκονται εκεί και προς την Παλιά Πόλη. Αν τα ψώνια σου είναι πιο γρήγορη υπόθεση και έχεις αφήσει ανολοκλήρωτη την επίσκεψη σου στο Narodni Muzeum, μπορείς με το ίδιο εισιτήριο να συνεχίσεις με τις υπόλοιπες εκθέσεις που θες να δεις.\nΤελευταίο βράδυ στην Πράγα και φυσικά πρέπει να κλείσεις το ταξίδι σωστά, με τσέχικες γεύσεις και τσέχικη μπύρα. Το Lokal U Bile Kuzelky είναι το ιδανικό εστιατόριο για να απολαύσεις παραδοσιακό τσέχικο φαγητό κι ενώ η αναμονή από παρέες μπορεί να φαντάζει αποτρεπτική, η ουρά προχωράει γρήγορα και θα τρως πιο γρήγορα απ’ ό,τι φαντάζεσαι.\nSeason Tip: Χειμερινή απόδραση σημαίνει και μικρή μέρα. Μπορεί κάτι τέτοιο στην αρχή να μην ενθουσιάσει πολλούς ταξιδιώτες, αλλά τελικά είναι κάτι διαχειρίσιμο, ειδικά εάν υπάρχει καλός προγραμματισμός.\nΗ Πράγα είναι ένας ιδανικός προορισμός για κάθε είδους ταξιδιώτη, με ιδιαίτερες στιγμές, γεύσεις και εμπειρίες να προσφέρει, που σίγουρα θα μείνουν καλά χαραγμένες στο μυαλό και στην καρδιά! Εάν λοιπόν δεν έχεις καταλήξει ποιος θα είναι ο επόμενος χειμερινός – κι όχι μόνο- προορισμός που θα επισκεφτείς, νομίζω το ταξίδι στην Πράγα πλέον φαντάζει μονόδρομος!


Ροζέ ημίξηρος οίνος. Προστατευόμενη Γεωγραφική Ένδειξη Πλαγιές Αίνου Κεφαλληνίας.\nΣυνοινοποίηση ερυθρών και λευκών ποικιλιών: θειακό, βοστιλίδι, τσαούσι.\nΛαμπερό τριανταφυλλί χρώμα. Συνδυασμός αρωμάτων φρούτων του δάσους με νότες λευκών ανθέων.\nΑντίδοτο(Antidote) 2011: Bronze Medal at AWC 2012 in Vienna.\nDecanter rating 2012: Commended\nΑντίδοτο(Antidote) 2018: Wine Advocate 2019: 89/100